‎(10 วันของคนเลว)
‎อย่าทำให้ใจเสียสิวะ
‎ถ้าเกิดอะไรขึ้นกับหมอนี่ บอสเล่นเราแน่
‎- ยังไม่ตาย ‎- ดี
‎- บอสคุ้มกะลาหัวมันทำไม ‎- ไม่รู้
‎บอกแค่ว่า ‎"ไปที่ทอมบา ถ้าไม่เจอหมอนั่นไม่ต้องกลับมา"
‎อย่าว่าอิสตันบูลเลย ‎จะรอดไปถึงอิซมิตก่อนรึเปล่า
‎"ทอสย่า" ต่างหากไอ้โง่ "ทอสย่า"
‎- ที่ไหนเนี่ย ‎- ที่ไหนไม่รู้ ชื่อคาราอาช
‎เชี่ย
‎ฮูโซ เบรกจนไอ้ลูกผีลูกคนนี่หัวทิ่มแล้วนั่น
‎ก็ฉันกลัวนี่หว่า
‎มันตะโกน ฉันก็นึกว่าตายแล้วฟื้น
‎มันยังไม่ตาย ไอ้ทึ่มเอ๊ย
‎เป็นไรรึเปล่า ไอ้เกลอ
‎ลุกขึ้น ออกมานี่ มา
‎ปิดประตู เอามันพิงไว้
‎เป็นอะไรตรงไหนไหม
‎- ฉี่อยู่ ‎- หา
‎ให้ตายสิ
‎แหงล่ะ ก็กินน้ำเข้าไปเยอะขนาดนั้น
‎ฮูโซ ไปเอากางเกงวอร์มของนายมา ‎กางเกงในที่ยังไม่ได้ใส่ด้วย ถ้ามี
‎ต้องเปลี่ยนเสื้อผ้าให้หมอนี่
‎เหรอ ทำไมต้องเป็นของฉัน ไม่ใช่ของนายวะ
‎หนวกหูน่า เร็วเข้าสิ
‎- สหาย ‎- ว่าไง
‎- แล้วไอ้นี่ให้ทำไง ‎- โยนทิ้งไปสิ
‎ยา
‎ดูในกระเป๋ากางเกง น่าจะมียาอยู่ในนั้น
‎นี่ไง
‎ยาของนายอยู่นี่ โอเคนะ
‎แฮมเล็ต
‎- ว่าไงนะ ‎- น่าจะหมายถึงหนังสือ
‎หนังสือนายอยู่ในรถ
‎"โอ หากเพียง เนื้อหนังมังสา…"
‎"หลอม…"
‎"ละลาย และกลายเป็นหยดน้ำ"
‎(วันที่ 1)
‎โอ้โฮ
‎ยินดีที่ได้เจอนะ ซาดึก
‎เปลี่ยนชื่อแล้ว ตอนนี้ชื่ออาดิล
‎ฉันไม่ชอบชื่ออาดิล
‎เอาเถอะ
‎เมื่อ 15 วันก่อน คนจากทอสย่าโทรมาหาฉัน
‎และบอกว่าเจอรถที่จดทะเบียนชื่อฉัน ‎ในสภาพพังยับ
‎กับไอ้ซอมซ่อคนนึงชื่อซาดึก
‎แกไปทำอะไรที่ทอสย่า ‎ฉันนึกว่าแกอยู่ที่เอสกิซีเฮียร์
‎พาคนไปส่งน่ะ
‎- นั่งลง ‎- ไม่ล่ะ นั่งไม่ได้
‎กระดูกก้นกบร้าว นั่งแล้วเจ็บ
‎ฉันปิดบัญชีกับแกไปแล้ว เมื่อสองปีก่อน
‎แต่ตอนนี้คงต้องเอามาเปิดดูใหม่
‎อย่างแรก ค่าตอบแทนเรื่องรถ
‎อย่างที่สอง ค่ารักษาพยาบาล
‎เงินชดเชยที่แกให้พ่อตากับพี่เมียไป
‎เอกสารที่เมียแกเซ็น ทีวีที่บริจาคไปให้ตำรวจ
‎สรุปสั้นๆ แกทำให้เราเสียเงินไปอื้อ ‎ไอ้ซาดึก อาดิล
‎ใช่ไหม ฮายาติ
‎อื้อ
‎ว่าไงก็ว่าตาม
‎แกตั้งใจจะจ่ายหนี้คืนยังไง
‎จ่ายคืนเป็นงานดีไหม
‎แน่นอน งานที่แกเชี่ยวชาญ
‎เชี่ยว…
‎ให้แกไปตามหาไอ้เสือผู้หญิงคนหนึ่ง ‎ที่สิงอยู่ย่านพวกไฮโซ
‎เหมือนที่แกหาตัวเทฟฟิก
‎เฟอร์ฮัต เกอเนน นั่นชื่อมัน
‎ไม่ต้องมองพวกมัน พวกมันไม่กลมกลืนกับย่านนั้น
‎ฮายาติจะเอาแฟ้มข้อมูลเฟอร์ฮัตให้
‎แกมีมือถือไหม
‎ไม่มี
‎เครื่องสีดำเอาไว้ใช้เรื่องงาน
‎รหัสผ่านเหมือนกัน
‎ปีที่อิสตันบูลถูกพิชิต จำไว้ให้ดี
‎เบอร์ฉันอยู่ในนั้น ‎เบอร์ฮายาติ เซย์เนล กับฮูโซด้วย
‎เครื่องสีขาวไว้ใช้ส่วนตัว
‎เข้าใจแล้ว สีดำชีวิต สีขาวความตาย ‎สีดำของคุณ สีขาวของผม
‎เซย์เนล เอาเงินกับบัตรจากฮายาติไป
‎- ซื้อเสื้อผ้าให้หมอนี่ด้วย ‎- ครับ บอส
‎- แม่นกน้อยนั่นน่ะ ‎- ใคร นกน้อยผมเหรอ
‎- ชื่ออะไรนะ ‎- มาเรีย
‎"มาเรีย"
‎ให้แม่นั่นเลือกเสื้อผ้า
‎ถึงจะเป็นกะหรี่ แต่ก็รสนิยมใช้ได้
‎เอาไป มันไม่กัดหรอก
‎งานนี้แกต้องใช้
‎จับให้มั่น
‎เอาเหอะ ช่างมัน
‎เดี๋ยวแขนหายก็จับปืนได้เอง
‎งานของแกคือหาตัวเฟอร์ฮัต ‎แล้วบอกตำแหน่งที่อยู่มันกับฉัน
‎- มีเงื่อนไขนึง ‎- แก…
‎ผมเจ็บไปหมดทั้งตัว หัว แขน ก้น…
‎ระบมสุดๆ
‎ต้องใช้ยาแก้ปวดแรงๆ หาซื้อทั่วไปไม่ได้ซะด้วย
‎เดี๋ยวนี้เป็นไอ้ขี้ยาแล้วเรอะ
‎กินทีละกี่เม็ดล่ะ
‎วันนี้กินไปหนึ่งเม็ดแล้วครับ บอส ‎ที่เหลืออยู่ในกระเป๋ามัน
‎ให้มันวันละสองเม็ด เช้ากับเย็น
‎- อืม… ‎- โอเคนะ
‎- สองเม็ดเอาไม่อยู่ ‎- ต้องอยู่
‎จับตาดูมันไว้
‎จนกว่าจะเจอไอ้หมาเฟอร์ฮัต
‎สรุปงานกับฮายาติทุกวัน
‎- เลี้ยงมันไว้ไหนดี ‎- บ้านพร้อมแล้วครับ
‎เป็นอารยชนหน่อยล่ะ เพิ่งทำความสะอาดไป
‎ซาดึก อาดิล หรือชื่ออะไรก็ช่าง
‎หาไอ้หมานั่นให้เจอ…
‎หามันให้เจอ แล้วบอกฉัน
‎โอเคนะ
‎เกิดอุบัติเหตุได้ไง
‎ถนนตรงอย่างกับไม้บรรทัด ฝนก็ไม่ตก
‎หลับในเหรอ
‎สงสัยยางแบนน่ะ
‎รถสภาพขนาดนั้นยังรอด… ไม่รู้สิ
‎แปลว่านายยังมีเรื่องที่ต้องทำในชาตินี้
‎ไอ้เกลอ ฉันมีเรื่องจะขอหน่อย
‎แฟนฉันน่ะ มาเรีย
‎ฉันบอกเขาว่าคืนนี้จะกลับไปหา จะได้เจอกัน
‎ฉันชวนเขามานี่ได้ไหม
‎ยังไงพรุ่งนี้ก็ต้องไปซื้อของกัน
‎ได้สิ ไม่มีปัญหา
‎ฉันเองก็มีเรื่องจะขอ ขอยาอีกเม็ดสิ
‎ไม่ได้
‎นายบอกบอสว่าวันนี้ฉันกินไปเม็ดนึงแล้ว
‎ถ้าฉันได้กินอีกเม็ด ก็จะอยู่ได้จนถึงวันอังคาร
‎- อย่าตื๊อน่า ขอล่ะ ‎- กันไว้ก่อนไง
‎พอมาเรียมาที่นี่ แล้วพวกนายขึ้นเตียงกันคืนนี้
‎ถ้าฉันพรวดพราดเข้าไปขอยา มันจะอุจาดเอา
‎เถอะน่า
‎หาอะไรมาอุดหูไว้แล้วกัน
‎คืนนี้พวกฉันคงไม่หลับไม่นอน
‎ไม่เป็นไร
‎ฉันเองก็มีแขกมาหา วิญญาณน่ะ
‎- เอ้า ‎- ขอบใจ
‎ไอ้ฮายาติเนี่ย มันเป็นใคร เป็นคนยังไง
‎มันมาทำงานกับบอสเมื่อหกเดือนก่อน ‎แล้วก็ได้ขึ้นเป็นมือขวา
‎พวกฉันงงเต็ก
‎ฮูโซบอกว่ามันเคยเป็นตำรวจ ‎หน่วยข่าวกรอง ถูกไล่ออกจากหน่วย
‎เป็นคนเคร่งศาสนา
‎แต่ฉันว่ามันไม่น่าไว้ใจ ฉันไม่ชอบมัน
‎ขอบใจ
‎อะไรวะ
‎มาเรียใช่ไหม
‎ฉันอาดิล
‎มาหาน้ำกินน่ะ
‎ไปซะ
‎หลับฝันดีนะ
‎นายด้วย
‎วิญญาณเอย
‎กลับมาเถอะ
‎บอกทีว่าฉันต้องทำยังไง
‎บอกที แล้วยุติการรอคอยนี้เถอะ
‎ชีวิตไร้ความหมายนี้
‎ภาพวาดในห้วงนึกคำนึง
‎ความฝันที่พาฉันล่อยลอยไปยังที่ไม่คุ้นเคย…
‎จะเก็บเอาวิญญาณของเธอ
‎ไว้ที่นัยน์ตาของฉัน
‎(วันที่ 2)
‎โห คนดีกลับมาแล้วเหรอ
‎ยังเก็บเบอร์ฉันไว้สินะ
‎- ที่เอสกิซีเฮียร์เป็นไงบ้าง ‎- ก็ดี
‎ไปโดนอะไรมาเนี่ย โดนรถทับเหรอ
‎เกิดอุบัติเหตุน่ะ
‎แต่เสื้อผ้าคุณเท่ดีนะ สบายๆ แต่ก็สุขุม
‎ยังโดดเรียนเหมือนเคย
‎โรงเรียนเลิกแล้วต่างหาก
‎ก็ได้
‎ดีแล้วที่ฉันไม่ได้ไปเรียน ‎ไม่งั้นก็ไม่เห็นข้อความคุณสิ
‎- เมื่อไหร่เรียนจบล่ะ ‎- อีกสองเดือน
‎ฉันจะเรียนให้จบ ไปเบิกเงินมาใช้
‎ต้องอายุ 18 ก่อนนะ
‎ฉันครบ 18 ตั้งแต่ปีก่อนแล้ว ‎เยเทอร์ลงทะเบียนเรียนให้ช้าไปปีนึง
‎ฉันมีเงินสามแสนลีรา ‎แต่มันนอนเปื่อยอยู่เฉยๆ ในธนาคาร
‎แถมเงินก็ค่าลดลงทุกวัน
‎เดินผ่านธนาคารทีไร ฉันต้องกัดฟัน
‎คุณใจร้ายมากนะ ซาดึก
‎อาดิล
‎ตอนนี้ชื่ออาดิล ตอนนี้น่ะนะ
‎แม่เธอเป็นยังไงบ้าง
‎ยอมรับที่เทฟฟิกหนีไปได้แล้ว ‎กลับไปบ้านเกิดแล้วล่ะ
‎ตอนนี้ฉันพักอยู่กับญาติ
‎ป้าดูร์ดู
‎แปลก แม่เขาปล่อยเธอไว้ตัวคนเดียวได้ยังไง
‎"ลองพาหนูไปสิ หนูจะฆ่าตัวตาย"
‎"แม่จะเสียหนูไปเหมือนที่เสียเทฟฟิก" ฉันว่างั้น
‎ลาเต้ เอาขนมที่เป็นช็อคโกแลตใส่จานมาด้วย
‎เล่ามาสิลุง สองปีที่ผ่านมาไปทำอะไรมาบ้าง
‎ธุรกิจท่องเที่ยว มีโรงแรมอยู่ที่นึง ‎ฉันจัดการเรื่องการก่อสร้าง
‎โห มีโรงแรมด้วยเหรอ อย่ามาโม้
‎งั้น ซาดึกของเรา…
‎โทษที อาดิลใช่ไหม
‎อาดิลของเราหันไปจับธุรกิจท่องเที่ยวสินะ
‎แล้วอะไรอีก
‎ปิดขาไว้หน่อย
‎ทำทานให้เขามองไปเถอะ
‎รู้ไหม
‎คุณเป็นผู้ชายคนเดียวที่มองฉันต่างออกไป
‎แต่แน่ล่ะ คุณเป็นคนดี ก็ไม่แปลกเนอะ
‎ที่ผ่านมาฉันจิตใจดีจริงๆ นั่นแหละ
‎ตอนนี้อาจจะอยากลองทำชั่วดูบ้าง
‎ว้าว ใจแตกงั้นเหรอ
‎ถึงจะเท่ก็เถอะ แต่ช้าไปนะ
‎ฉันมีคนมาสมัครเป็นแฟนแล้ว ทั้งหนุ่มทั้งน่ารัก
‎ถ้าได้เงินก้อนนั้นมา ฉันกับเขาจะทำธุรกิจด้วยกัน
‎นี่ กับคนที่ไม่รู้จักดีน่ะ ‎อย่าไปบอกเขาสิว่ามีเงินก้อนนั้น
‎อย่าทำให้เสียอารมณ์น่า
‎- ได้แล้วค่ะ ‎- ขอบคุณ
‎เอ้า ไหนเล่าซิ
‎เรียกฉันมาที่นี่ทำไม
‎ฉันตามหาคนอยู่ คือว่า…
‎คิดว่าเธอน่าจะช่วยได้ เหมือนเมื่อสองปีก่อน
‎ไอ้โง่ที่ไหนคิดว่าคุณมีปัญญาตามหาคนได้น่ะ
‎สภาพแบบนี้
‎ตอนนั้นฉันใบ้ให้ตั้งเท่าไหร่ ‎คุณยังหาเทฟฟิกไม่เจอเลย
‎ครั้งนี้อาจโชคดีกว่าครั้งนั้นก็ได้
‎เล่ามา อยากให้ฉันทำอะไรให้กันแน่
‎คนที่พวกฉันตามหาชอบมาแถวนี้ ที่ไฮโซ
‎ไนท์คลับ ร้านอาหาร ทำนองนั้น
‎- เป็นเธอจะหาที่ไหน ‎- เอามือถือมา
‎โห เดี๋ยวนี้พกมือถือสองเครื่องเหรอ
‎- รหัสผ่านล่ะ ‎- 291453
‎- ไม่มีแอปอะไรเลย ‎- หา
‎ช่างเถอะ ฉันจะโหลดนะ
‎อัสสลามุอะลัยกุม
‎นี่ปีนาร์หลานฉัน นี่เซย์เนลคู่หูฉัน
‎นายไม่มีเงินสด ฉันเลยเอามาให้
‎ขอบใจ
‎คู่หูใจกว้างดีนะ
‎เอ้า เสร็จแล้ว
‎ฉันสร้างบัญชีให้ ชื่อคูลแด๊ดดี้ รหัสผ่านเดียวกัน
‎เราเป็นเพื่อนกันแล้วด้วย
‎ยิ้ม
‎นี่รูปโปรไฟล์ของคุณนะ
‎คุณมีเพื่อนแค่ฉันคนเดียว ‎แปลว่ามีแต่ฉันที่ได้เห็นแล้ว
‎และกดไลก์ให้แล้ว
‎ไหน ว่าไงล่ะ ชื่อของคนที่ตามหาน่ะ
‎เขาชื่อเฟอร์ฮัต
‎แต่จำนามสกุลไม่ได้
‎รู้แค่ชื่อจะทำอะไรได้ ‎บนโซเชียลมีคนชื่อเฟอร์ฮัตเป็นล้านได้
‎โห
‎ฉันเองก็ทำธุรกิจท่องเที่ยวดีไหมนะ
‎บ้าบอ อย่าบอกนะว่าที่นี่ก็ของคุณ
‎ข้อมูลเกี่ยวกับเฟอร์ฮัตอยู่ในนั้น ฉันจะไปอาบน้ำ
‎อะไร
‎อย่าใส่ได้ไหม แค่ตอนอยู่บ้านก็ได้
‎ดูซะ
‎- เป็นอะไรน่ะ ‎- ก็บอกว่าเกิดอุบัติเหตุ
‎เจออะไรบ้างไหม
‎ไม่เจอตัวเฟอร์ฮัต แต่รู้แล้วว่าจะหายังไง
‎นายเฟอร์ฮัตนี่หัวสูง
‎บัญชีไม่มีการเคลื่อนไหวมาเดือนนึงแล้ว ‎เหมือนหายตัวไปงั้นล่ะ
‎- เรื่องนั้นเรารู้แล้ว ‎- ไม่ใช่แค่นั้นนะ
‎ตอนเลื่อนดู ฉันเห็นว่ามีอยู่สองคนที่เขาไลก์ทุกรูป
‎กูเนชคูรต์ กับบาฮาร์95 ฉันก็เลยตามคนผู้หญิง
‎เฟอร์ฮัตไลก์รูปของบาฮาร์95 ทุกรูป ‎แถมคอมเมนต์อีกเพียบ
‎เขาจีบเธอหนักมาก
‎จากนั้นก็เงียบฉี่
‎แต่ก็มีคนใช้ชื่อเซอร์ฮัตเอฟหนึ่ง โผล่มา ‎แทบจะในเวลาเดียวกัน
‎แล้วก็เริ่มแลกไลก์กับบาฮาร์95 ไปมา
‎แปลว่า เอฟหนึ่งเฟอร์ฮัต ‎กับ เซอร์ฮัตเอฟหนึ่ง เป็นคนเดียวกัน
‎มาถึงเรื่องน่าสนใจ
‎รูปของเซอร์ฮัตมีแต่รถ ไม่มีรูปหน้าเขา
‎ทำให้เราหาตำแหน่งที่อยู่ของเขาไม่ได้
‎ถ้าอยากเข้าถึงตัว ก็ต้องหาบาฮาร์95 ให้เจอ
‎ฉันมั่นใจว่าสองคนนี้คบกัน
‎เธอเล่นพิลาทิส พักอยู่แถวนี้ ‎แล้วก็ไปวิ่งในสวนทุกเช้า
‎ลองไปเช็คที่สตูดิโอสอนพิลาทิสที่นี่สิ ‎ต้องเจอตัวแน่
‎เธอลองไปเช็คดูสิ
‎มีค่าจ้างให้
‎วันละพันลีรา ห้ามต่อนะ ลุง
‎ถ้าจะกินข้าวที่บ้าน ฉันจะทำไข่กระทะ
‎ฉันชอบไข่กระทะ ‎แต่ไม่ใส่หัวหอมนะ ขอไข่เยอะๆ
‎ปิดขาไว้
‎ค่ะ พี่
‎ค่ะ ได้ค่ะ
‎มาอิเดน่ะ
‎เขาอยากคุยด้วย
‎มาอิเด
‎ฮัลโหล ซาดึก
‎ว่าไง มาอิเด
‎ไม่อยากเชื่อ เซอร์ไพรส์จริงๆ ‎ฉันเห็นนายในอินสตาแกรม
‎ฉันเองก็ไม่อยากเชื่อ
‎เพิ่งพูดถึงนายไปเอง ทายสิว่าฉันอยู่กับใคร
‎อย่าบอกว่าเรซซาน
‎ไม่ใช่อยู่แล้ว
‎ฉันอยู่กับดร.บูเก็ต โคเซโอก์ลู
‎บอร์ดบริหารของเคแอนด์เอส เฮลท์กรุ๊ป ‎เป็นคนที่สุดยอดมากด้วย
‎ว่ามาเลย
‎เขามีปัญหากวนใจ กำลังคุยกันอยู่เลย
‎ฉันบอกไปว่า "ซาดึกจัดการให้ได้แน่"
‎แล้วชูเลก็บอกว่านายอยู่แถวนี้
‎ชูเลบอกว่าเห็นนายกับปีนาร์ในอินสตาแกรม
‎มาอิเด สองเรื่องนะ
‎หนึ่ง ตอนนี้ฉันใช้ชื่ออาดิล
‎สอง ตอนนี้ฉันยุ่งๆ
‎ไม่เอาน่า ซาดึก… อาดิล
‎คุณบูเก็ตเป็นทั้งเพื่อนและจิตแพทย์ของฉันเลยนะ
‎จิตแพทย์
‎มาอิเด เธอรู้ใช่ไหมว่าฉันเกิดอุบัติเหตุ
‎ดังนั้นฉันอาจต้องพบหมอก็ได้
‎นั่นไงล่ะ เยี่ยม พรุ่งนี้เลยดีไหม
‎ได้แค่ตอนเช้า
‎โอเค ชูเลจะแจ้งไปว่าพรุ่งนี้นัดพบที่ไหน
‎เอ้า
‎ขอเบิกหนึ่งพันของพรุ่งนี้ด้วยได้ไหม
‎เบิกล่วงหน้าไม่ได้ นี่ให้เป็นค่าแท็กซี่
‎พรุ่งนี้เตรียมตัวให้พร้อม ‎หลังเลิกเรียนฉันจะโทรหา
‎ไปเช็คดูที่สตูดิโอด้วยนะ
‎แค่บอกว่า "เป็นเพื่อนกับบาฮาร์ ‎เขาแนะนำให้มาที่นี่"
‎ลองดูว่ามีใครรู้จักไหม
‎อีกอย่างนึง
‎คืนพรุ่งนี้เราอาจไปคูรูเชชเม ไปผับ ไม่ก็บาร์
‎- เตรียมพร้อมด้วย ‎- ค่ะ หัวหน้า
‎- ซาดึก อาดิล ‎- ว่าไง
‎- เป็นยังไงกันบ้าง ‎- สบายดี
‎ไอ้โง่
‎ฉันไม่ได้ถามว่าสบายดีไหม ‎ถามว่าพวกแกทำอะไรกันบ้าง
‎อ๋อ เราเจอคนที่จะช่วยให้เข้าถึงตัวเฟอร์ฮัตแล้ว
‎รู้สึกแม่คนนี้จะชอบเข้ายิม
‎ฉันจ้างผู้หญิงคนนึง ไปไหนมาไหนได้เนียนๆ
‎รู้จักย่านแบบนั้นดี
‎แต่เราต้องการกำลังเสริม
‎หมายถึง…
‎คนที่มีรถน่ะ
‎พรุ่งนี้เราจะไปซุ่มดูสองที่ เลยต้องใช้รถ
‎เงินด้วย เป็นค่าสมัครยิม ค่าเข้าผับ
‎พรุ่งนี้ฉันจะส่งฮูโซไป
‎แต่อย่าลืมล่ะ แกมีหนี้เท่าช้าง มีเวลาเท่ามด
‎ครับ บอส
‎เราเคยเป็นทหารรับจ้างด้วยกัน เป็นสหายกัน
‎แต่โดนปลดเมื่อไม่กี่ปีก่อนนี่เอง ‎เพราะไอ้โง่นี่แหละ
‎ไม่เชื่อฟังผู้บังคับบัญชา
‎เบาๆ ทาตรงนี้ด้วย เซย์เนล
‎ฮูโซ เอามือออกไป อย่าให้ฉันฟัน
‎เงินที่ฮูโซเอามาน่ะ…
‎เอาไว้ที่นี่ครึ่งนึง ที่เหลือเอาไปด้วย
‎ฮูโซ รอคำสั่งฉัน
‎นายต้องพาปีนาร์ไปสองสามสี่
‎แล้วคืนนี้มาเจอกันที่นี่
‎- น้องปีนาร์เป็นหลานไอ้เกลอคนนี้น่ะ ‎- อ๋อ
‎- เสร็จแล้วเหรอ ‎- เกือบแล้ว
‎อย่ากดแรงนักสิ เบาๆ ค่อยๆ ให้ตาย
‎เต็มที่ก็หนึ่งชั่วโมง เลื่อนนัดเลย
‎ฉันจะไปให้ทันประชุมบอร์ดบริหาร
‎(วันที่ 3)
‎ลุงฉัน ฮาชเมต โคเซโอก์ลู
‎เขาถูกทำร้ายและถูกฆ่า ‎ในบ้านของเขาเองเมื่อเดือนก่อน
‎ป้าของฉัน จาเล บาดเจ็บสาหัส
‎ป้าจาเลระบุตัวฆาตกรได้แล้ว ‎แต่ยังหาตัวไม่พบ
‎ลุงฉันเป็นทั้งซีอีโอ ‎และเจ้าของบริษัทที่ฉันทำงานอยู่
‎เพราะงั้น…
‎เราสูญเสียสองต่อ ทั้งในครอบครัวและในงาน
‎คุณคงจะไม่ได้ขอให้ผมตามล่าฆาตกรใช่ไหม
‎คุณแม่ฉันชอบละครนักสืบ
‎ดูละครเก่า อ่านนิยายสืบสวนสอบสวน
‎คุณแม่อยากจ้างนักสืบเอกชน
‎สิ่งที่เราอยากให้คุณทำคือ
‎ยืนยันข้อมูลที่ตำรวจหามาได้ ‎ช่วยให้คุณแม่ฉันสบายใจ
‎ถ้างั้นช่วยบอกทีสิว่าคุณรู้อะไรบ้าง
‎เรื่องในคืนนั้น
‎ยังไม่เห็นในหนังสือพิมพ์เหรอ ‎ข่าวดังเหมือนกันนะ
‎ยัง ผมอ่านแค่แฮมเล็ตมาเป็นเดือนแล้ว
‎- แฮมเล็ต ‎- ใช่
‎ก็ได้
‎คู่รักจากมอลโดวาที่ทำงานที่แมนชั่น ‎เอียนนากับรานัต
‎ตลอดเวลาที่ทำงานที่นั่น ‎พวกเขาขโมยของของลุงฉัน
‎เครื่องเงิน เครื่องเพชรพลอย เงินสด…
‎ทันทีที่ถูกจับได้ เราก็ไล่ออกไป
‎พวกเขาก็เลยตัดสินใจปล้นตู้เซฟในแมนชั่น ‎ก่อนที่จะหนีไปมอลโดวา
‎วันนั้น ในระหว่างที่คนผู้หญิงรอข้างนอก
‎คนสามีก็เข้าไป
‎บังเอิญโชคร้าย
‎วันหยุดนั้น ลุงฉันกับภรรยาไม่ได้เข้าเมือง
‎รานัตก็เลยฆ่าลุง
‎พวกนั้นบังคับให้จาเลเปิดตู้เซฟ
‎แล้วก็ใช้กระบองอันนั้นแหละ ตีจาเลที่หัว
‎แล้วก็หนีไป
‎คุณคิดว่าไง
‎พอจะช่วยฉันได้ไหม
‎น่าจะได้นะ
‎แต่คุณต้องช่วยผมก่อน
‎ช่วยอะไร
‎ผมเจ็บหนัก ต้องใช้ใบสั่งยาของจริง
‎อยากได้ยาแก้ปวดที่แพทย์สั่งให้เหรอ
‎กล่อมคุณแม่ฉันให้จ้างคุณสิ ‎แล้วฉันจะตรวจให้สักสองสามครั้ง
‎ครั้งเดียวพอ ผมมีเวลาไม่มาก
‎ฉันก็เหมือนกัน
‎ชูเล นี่ซาดึกนะ
‎รู้จักเคแอนด์เอสกรุ๊ปใช่ไหม
‎ใช่ ลองค้นข้อมูลดูหน่อยสิ
‎ทุกอย่างที่หาได้เกี่ยวกับฮาชเมต โคเซโอก์ลู ‎ส่งมาให้ผมเลย
‎ลูกๆ ภรรยา กับบูเก็ต โคเซโอก์ลู
‎โอเค ขอบคุณนะ
‎ไม่ได้ ทำไมกวนจังเลย ไม่เอา
‎กาแฟได้แล้วค่ะ
‎แม่คะ
‎นี่คุณอาดิล
‎ยินดีต้อนรับค่ะ คุณอาดิล
‎- ดื่มอะไรไหมคะ ‎- ไม่เป็นไรครับ
‎เข้ามาสิคะ
‎เชิญค่ะ นั่งก่อน
‎ไม่เป็นไรครับ ขอยืนดีกว่า วันนี้ผมนั่งเยอะแล้ว
‎ได้ค่ะ
‎ก่อนอื่นเลย ฉันชอบชื่อคุณมากนะ
‎เป็นคนอ่านหนังสือรึเปล่า
‎เชอร์ล็อก โฮมส์, อกาธา คริสตี้
‎ผมชอบแฮมเมตต์มากกว่า
‎ไม่ได้ว่านะครับ แต่นักเขียนอย่างคริสตี้ ‎หรือดอยล์ผู้แต่งโฮมส์
‎จะเขียนเรื่องที่ไม่ค่อยเกิดขึ้นในชีวิตจริง
‎ผมว่ามันเป็นนิยายไปหน่อย
‎ตัวอย่างนะครับ ในชีวิตจริง ‎ฆาตกรเป็นคนที่ใกล้ตัวเหยื่อมากๆ
‎แต่ในนิยายพวกนั้นกลับเป็นคนที่เราไม่คาดคิดที่สุด
‎คนที่ไขคดีฆาตกรรมพวกนั้นได้ก็มีแค่คนแต่ง
‎สมมติว่ามีคดีฆาตกรรม ‎ที่ได้รับการอธิบายแล้วอย่างสมเหตุสมผล
‎ดูเหมือนจะปิดคดีได้แล้ว
‎แต่มีบางอย่างบอกคุณว่าคำอธิบายนั้นมันไม่ถูกต้อง
‎และคุณก็สงสัยคนบางคน
‎เป็นคุณจะทำยังไง
‎สิ่งที่ผมจะทำคือ
‎ผมจะจดจ่ออยู่กับการพิสูจน์ว่า ‎คนที่ผมสงสัยคือคนผิด
‎เห็นไหม เหมือนโคลัมโบเลย เนอะ
‎คุณอาดิล คุณนี่แหละที่ฉันต้องการ
‎อีกอย่างนะ พอเห็นการแต่งตัวของคุณแล้ว…
‎บูเก็ต ไปเล่นกับอาเทชหน่อยสิจ๊ะ ‎วันนี้มันกวนมากเลย
‎ได้ค่ะ คุณแม่
‎ฉันรู้ว่าใครคือฆาตกรค่ะ โคลัมโบ
‎คนคนนั้นฆ่าฮาชเมตของฉัน
‎ฉันไม่รู้ว่าทำไมไม่มีใครเชื่อฉัน
‎ใครเอ่ย ฉันเอง มานี่สิ
‎ถ้าฉันไม่พูดว่าจะคุยกับนักข่าว
‎พวกเขาก็คงไม่จ้างคุณ
‎เอียนนากับรานัต
‎คนที่เชื่อว่าสองคนนี้กล้าลงมือก็มีแต่จาเล
‎เพราะคนร้ายตัวจริงคือจาเล
‎คุณจาเล พี่สะใภ้คุณ
‎ก็อย่างที่คุณเพิ่งพูดไป
‎ฆาตกรมักจะเป็นคนใกล้ตัว
‎แต่เท่าที่ผมรู้ ในคืนนั้น ‎คุณจาเลก็บาดเจ็บหนักเหมือนกันใช่ไหมครับ
‎เขาทำร้ายตัวเองเหรอ
‎อาจมีผู้สมรู้ร่วมคิดก็ได้ คุณต้องหาให้เจอ
‎ยัยจาเลน่ะ ดีแต่ก่อปัญหา
‎เคยทำงานที่แผนกต้อนรับ
‎หล่อนพิสูจน์ฝีมือตัวเอง
‎จนฮาชเมตถึงกับแต่งงานด้วย ในเวลาสี่เดือน
‎ฉันไม่มองข้ามแม่คนนี้หรอก
‎น่าทึ่งใช่ไหมล่ะคะ
‎ลูกฉันเป็นคนมุ่งมั่น ฉลาด รู้หน้าที่ตัวเอง
‎- แถมยัง… ‎- "สวย" ใช่ไหม
‎ฉันไม่มีส่วนในเรื่องนั้นหรอก
‎ฮาชเมตพาแกมาหาฉัน ตอนอายุได้แค่สองวัน
‎แม่ของแกตายตอนคลอด
‎เรื่องนี้ใครก็รู้
‎ก่อนหน้านั้นจาเลเองก็คลอดลูก
‎ฮาชเมตกังวลว่าฉันจะอิจฉาริษยา
‎ฆาตกรคือคนในครอบครัว
‎ลูกของคุณฮาชเมต กี่คนครับ
‎เขามีลูกสองคน
‎กุลฮานเป็นเจ้าหญิงของพ่อ ‎พวกเขารักกันมาก
‎กุลฮานเองก็เป็นแพทย์นะ ‎เป็นรองประธานกลุ่มบริษัทใหญ่ยักษ์นั่นแหละ
‎ส่วนจันแบร์ก ไม่เป็นโล้เป็นพาย
‎พ่อเขาต้องจ่ายเงินซื้อโรงเรียนม.ปลาย ‎ลูกจะได้เรียนจบ
‎ส่วนใหญ่แล้วคุณอยู่ที่นี่ใช่ไหมครับ
‎- ค่ะ ฉันอยู่ที่ชั้นนี้แหละ ‎- ครับ
‎บูเก็ตอยู่ชั้นบน
‎วันที่ฮาชเมตถูกฆ่า ฉันนอนหลับอยู่ตรงนั้น
‎ฉันฝันว่าเขาจมน้ำ
‎ฉันกรี๊ดจนตื่น
‎ชาซิเยรีบวิ่งขึ้นมาดู
‎- ผมขอเก็บไว้ได้ไหม ‎- ได้ค่ะ
‎แล้วก็
‎ผมอยากคุยกับคนที่รู้จักคู่รักคู่นั้นเป็นอย่างดี
‎เคนัน เขาเคยเป็นพ่อบ้านที่แมนชั่นอยู่ 30 ปี
‎เขาเองก็ไม่เชื่อว่าเป็นฝีมือสองคนนั้น ‎เขาบอกว่าไม่มีมูล
‎จาเลก็เลยไล่เขาออก ‎ทันทีที่ออกจากโรงพยาบาล
‎ถ้าเราเจอตัวเอียนนากับรานัต
‎ก็อาจตอบคำถามบางข้อได้
‎คุณคิดว่าเกิดอะไรขึ้น พวกเขาอยู่ไหน
‎ฉันก็ไม่รู้ พวกนั้นปิดปากสองคนนั้นไปแล้ว
‎"พวกนั้น" หมายถึงใคร
‎จาเลกับผู้สมรู้ร่วมคิด
‎คุณจะไม่ให้เบอร์ฉันไว้เหรอคะ โคลัมโบ
‎ต้องให้สิครับ
‎คุณทำให้ฉันประหลาดใจ
‎ไม่นึกว่าจะกล่อมคุณแม่ได้ง่ายๆ
‎ผมว่าคุณน่าจะรู้
‎แม่คุณคิดว่าพี่สะใภ้คือคนที่ฆ่าพี่ชาย
‎คิดเหตุจูงใจอื่นไม่ออก ‎นอกเหนือจากปล้นชิงทรัพย์ แต่…
‎เคนันที่เป็นพ่อบ้านน่ะ ‎คุณคิดว่าเขาน่าจะรู้อะไรไหม
‎เคนันถูกไล่ออก ‎ตอนที่เรื่องแดงว่าเขาเล่นชู้กับเอียนนา
‎ตำรวจเจอรูปลามกของสองคนนั้น ‎ตอนที่ไปค้นห้องของเอียนนา
‎คุณแม่ดูแลแมนชั่นให้เรียบร้อยมาได้หลายปี ‎ก็เพราะมีเคนันคอยช่วย
‎ที่จริงคุณแม่ให้เงินเดือนเขาเพิ่มด้วยนะ
‎ถึงแล้ว
‎เริ่มจากอดีตของคุณก็แล้วกัน คุณอาดิล
‎ย้ายไปเอสกิซีเฮียร์สองปีก่อน
‎มีผม
‎ฟาโตชคู่หมั้นผม เขาอ่อนกว่าผม 20 ปี
‎แล้วก็มีผู้หญิงที่ตัดสินใจอุปการะผม
‎ฟาโตชเพิ่งจะเลิกทำงานขายตัว
‎เขาไม่อยากอยู่กับผมแบบผิดประเวณี ‎เขาคิดว่ามันผิด
‎เราก็เลยแต่งงานกัน
‎แม่คนใหม่ได้รับบ้านหลังหนึ่ง ‎ที่เอสกิซีเฮียร์เป็นมรดก
‎เรามีเงินสดติดตัวกันอยู่มากโข
‎เราตัดสินใจเปลี่ยนบ้านให้เป็นโรงแรม
‎พอเปิดให้บริการเมื่อไหร่
‎ฟาโตชจะเป็นผู้จัดการ
‎เขาก็เลยอยากสอบเทียบชั้นม.ปลาย
‎ส่วนผมก็เริ่มศึกษาปรัชญา
‎โดยเลือกเรียนทางไกล ‎จะได้เป็นแรงส่งเสริมเขาด้วย
‎ผมสัญญากับฟาโตช
‎ผมละเลิกอะไรหลายอย่าง
‎ผมเลิกคิด
‎ผมเคยนับเลขจับเวลาเป็นวินาที ‎โดยไม่มองนาฬิกา
‎แต่เลิกแล้ว
‎ผมเลิกดื่มเหล้า เลิกสูบบุหรี่
‎ผมได้นิสัยใหม่มา
‎ผมเริ่มจมอยู่กับหนังสือ ‎พวกวรรณกรรมกับปรัชญา
‎เรามีความสุขกันมาก
‎แล้วเราก็ได้รับสิ่งที่คู่รักที่มีความสุขทุกคู่ได้รับ
‎ฟาโตชตั้งท้อง เรารู้ว่าเป็นลูกสาว
‎ตั้งแต่จำความได้ ความสุขอยู่กับผมไม่นาน
‎ต้องมีอุปสรรคเสมอ
‎ต้องมีเหตุ
‎แล้วก็มีเหตุอีก
‎(บริจาคโดยฮัจญ์ยูซูฟ อีโรล ปี 1996)
‎อีกไม่นานนะ
‎ใกล้ถึงแล้ว
‎มีบางอย่างผิดปกติระหว่างคลอด
‎ไม่รู้สิ เป็นบัญชาสวรรค์มั้ง
‎ยามูร์ นั่นคือชื่อที่เราตั้งให้ลูก
‎ฟาโตชพูดถึงแม่บ่อยมาก
‎เขารักแม่ และคิดถึงแม่มากๆ
‎ด้วยอาชีพที่เขาทำ ทำให้ทั้งสองไม่ได้ติดต่อกัน
‎แม่ของฟาโตชเพิ่งเสียไป
‎ศพฝังอยู่ที่หมู่บ้านในทอสย่า
‎ผมก็เลยตัดสินใจในตอนนั้น ‎ว่าจะฝังฟาโตชไว้ข้างๆ กัน
‎จู่ๆ
‎พ่อของฟาโตช ที่ฟาโตชไม่พูดคุยด้วย
‎เขามาบุกสุสานกับใครคนหนึ่ง
‎ตอนนั้นแหละที่ผมเจอพ่อตาเป็นครั้งแรก
‎เขาขึ้นเสียงว่า
‎"อย่ามาฝังอีกะหรี่นั่นไว้ข้างเมียฉัน"
‎ผมพยายามใจเย็นกล่อมเขาว่า "คุณ นี่ลูกคุณนะ"
‎เขาไม่ฟัง ขึ้นเสียงต่อไป
‎พอถึงจุดหนึ่ง ผมชักจะมีน้ำโห
‎ผมคงบ้าไปแล้วมั้ง
‎โอ๊ะ
‎ผมหักกระดูกขาเขาข้างหนึ่ง แล้วก็อีกข้าง
‎ผมกะจะดึงลิ้นเขาออกมา ‎โทษฐานที่เรียกภรรยาผมว่ากะหรี่
‎แต่มีใครตีหัวผมจากด้านหลัง จนผมล้มลง
‎คนนั้นคือพี่เขยของฟาโตช
‎คนที่ข่มขืนฟาโตชตอนที่เธออายุแค่ 16
‎พอเรื่องมันแดง
‎ไอ้สัตว์นั่นยกที่สองผืนให้พ่อฟาโตช
‎ไอ้พ่อแมงดาที่ผมหักขาไปนั่นแหละ
‎ผมเตะอัดไข่มันจนแตก
‎- เดี๋ยว ‎- ผมกะจะฆ่ามัน
‎แต่อิหม่ามเข้ามาขวาง ผมเลยปล่อยมันไป
‎จากนั้นผมก็ฝังฟาโตช
‎ไว้ข้างๆ แม่ของเขา
‎จากนั้นก็ขับรถออกมา
‎ระหว่างทางเกิดยางแบน รถเริ่มตีลังกา
‎สภาพผมเลยเป็นงี้
‎ไง สมควรได้ใบสั่งยาไหม
‎- อาดิล… ‎- ไม่ใช่ ตามบัตรคือซาดึก เดมีร์
‎ซาดึก เดมีร์
‎คุณคงรู้ดีว่ายาพวกนี้เสพติดได้
‎และฉันขอบอกคุณตอนนี้เลย ‎ห้ามกินพร้อมแอลกอฮอล์เด็ดขาด
‎ผู้ช่วยฉันจะให้คุณไปก่อนครึ่งแพ็ค
‎ส่วนที่เหลือฉันจะให้คุณวันอาทิตย์ ดีไหม
‎ตอนนั้นจะได้อัปเดตกันด้วย
‎- คิดว่าไง ‎- ได้สิ
‎ดีค่ะ มีอะไรอีกไหม
‎คำถามสุดท้าย
‎คำถามตามปกติน่ะ
‎คุณอยู่ที่ไหนในคืนเกิดเหตุ
‎ฉันอยู่บ้านกับกุลฮาน
‎จันแบร์กอยู่ในอันตัลยา
‎นี่ค่าจ้างครึ่งแรก
‎ได้แล้วค่ะ
‎อ้อ ขอบคุณครับ
‎สวัสดีครับ คุณอาดิล
‎ผมเคนัน พ่อบ้านที่แมนชั่นโคเซโอก์ลู
‎- คุณหญิงอิสเมตให้เบอร์คุณมา ‎- อ้อ
‎ตามหาตัวเอียนนากับรานัตอยู่ใช่ไหม
‎ฟังนะ พวกนั้นไม่ใช่โจร
‎จาเลเป็นคนบงการทั้งหมด
‎บงการอะไร
‎จาเลเอาเครื่องเพชรพลอย ‎ไปไว้ในห้องของเอียนนา
‎เขานั่นแหละฆาตกร
‎- ได้บอกตำรวจแบบนี้ไหม ‎- ไม่ได้บอก
‎ตอนแรกจาเลขู่ผม แล้วก็ไล่ผมออก
‎คุณถูกไล่ออกเพราะเล่นชู้กับเอียนนาไม่ใช่เหรอ
‎ฟังนะ คุณอาดิล
‎เอียนนากับรานัตไม่ได้ถูกไล่ออก
‎พวกนั้นได้งานที่เงินดีกว่า แล้วก็ลาออก
‎ทิมูร์เลงก์เป็นคนจัดฉาก ‎เขารู้ว่าสองคนนั้นอยู่ที่ไหน
‎- ใครคือทิมูร์เลงก์ ‎- คนดูแลหมาที่แมนชั่น
‎ไม่รู้ว่าทิมูร์ยังอยู่ที่นั่นไหม แต่ว่ามีที่อยู่เก่า
‎ผมเอาให้ได้ เป็นฟาร์มสุนัขที่เกบเซ
‎โอเค ส่งเข้าเบอร์นี้เลย
‎- ไงคะ ป๋า ‎- ไง
‎นายฮูโซนั่นเป็นคนดีนะ แต่ขี้เหนียวไปหน่อย
‎ดูซิว่าเงินสามพันลีรา ‎ซื้ออะไรได้บ้างในย่านอูลุสสุดหรู
‎ไปทำอะไรกันมา
‎ข่าวดี เราเจอตัวบาฮาร์95 แล้ว
‎ฉันได้เทรนกับเทรนเนอร์ส่วนตัวของนางด้วย
‎ข่าวร้าย ช่วงสิบวันที่ผ่านมา นางไม่อยู่
‎ตอนที่ถามหาเบอร์ เทรนเนอร์ทำท่าสงสัย
‎บอกว่า "เป็นเพื่อนเขาไม่ใช่เหรอ"
‎ตอนนี้มีแค่นี้ ฉันต้องไปจัดข้าวของล่ะ
‎- บาย ‎- บาย
‎พรุ่งนี้ให้ไปตามที่อยู่นี้ ไปตามหาคนชื่อทิมูร์
‎ดูว่าเขาเป็นคนแบบไหน มีท่าทางยังไง
‎นี่อีกงานนึงน่ะ ไว้จะอธิบายให้ฟัง
‎เป็นไง
‎ก็ดี
‎ฉันส่งรูปไปให้เฟอร์ฮัตแล้ว
‎ให้เขาตัดสินใจ ‎ว่าจะเลือกบาฮาร์95 หรือปีนาร์2001
‎คืนนี้จะค้างที่นี่นะ กลับบ้านป้าดูร์ดูดึกๆ ไม่ได้น่ะ
‎ได้
‎(รูฟ - เฮาส์ - ลีฟ)
‎ถ้านายไม่ว่า เราไม่เข้าไปด้วยนะ อาดิล ‎ไม่ค่อยถนัดที่แบบนี้
‎จริงเหรอ
‎ก็ได้
‎พี่ชาย ไม่ซื้อดอกไม้ให้สาวงามหน่อยเหรอ
‎โอเค ส่งมาสิ
‎ขอตัวไปเต้นก่อนนะ
‎- รู้จักผู้ชายคนนี้ไหม ‎- ไม่ครับ
‎- ขอนมที่นึง ‎- ครับ
‎เดี๋ยวๆ โอ๊ะ
‎คูลแด๊ดดี้ อยู่กับคุณชีวิตดี๊ดี ‎เวลาอยู่ด้วยแล้วรู้สึกดีจัง
‎โธ่ นี่ตายด้านเหรอ
‎ที่นี่มีคนเป็นสิบที่ยอมเสียแขนข้างหนึ่ง ‎แลกกับการได้เป็นคุณนะ
‎แต่ฉันได้โบนัสแล้วนะ
‎เซอร์ฮัตเอฟหนึ่ง เริ่มจีบฉันแล้ว
‎เขามาไลก์ ฉันถามไปว่า "รถเธอเหรอ"
‎ดูซิจะตอบยังไง
‎ขอโทษที่มาขัด พอดีมีข่าวน่ะ
‎ฉันเอารูปไอ้เฟอร์ฮัตให้การ์ดที่นี่ที่ซี้กันดู
‎แล้วรู้อะไรไหม
‎สี่วันก่อน ฝ่ายบริหารเอารูปเดียวกันให้พวกนั้นไว้
‎แล้วก็ทิ้งเบอร์ไว้ ให้โทรไปตอนที่เจอตัว
‎แปลว่ามีคนตามหาเขาเหมือนกับเรา
‎เปล่า ฉันลองดูเบอร์ที่พวกนั้นมีแล้ว ‎เป็นเบอร์นายนั่นแหละ
‎- ได้ไง ‎- ใช่ไหมล่ะ
‎พวกนั้นได้รับคำสั่งว่าถ้าเห็นหมอนั่น ‎ให้โทรหาซาดึก เดมีร์ที่เบอร์นี้
‎นายนามสกุลเดมีร์ใช่ไหม
‎ฉันจะโทรบอกฮายาตินะ
‎เดี๋ยว อย่าโทร
‎เอางี้…
‎อย่าเล่าให้ฮายาติฟังว่ามาที่นี่
‎เล่าเรื่องสตูดิโอสอนพิลาทิส
‎คิดจะทำอะไรกันแน่ บอส
‎ไอ้ฮายาติมันยังไงแน่
‎- ขอบใจนะ ‎- ได้
‎- ทำไมฮูโซไม่ขึ้นมาด้วย ‎- ไม่มาหรอก
‎ห้าปีก่อนสมัยอยู่บนเขา เกิดการบุกโจมตี
‎ตั้งแต่นั้นมาหมอนี่ก็นอนในบ้านหรืออาคารไม่หลับ
‎กลับมาเถอะ
‎บอกทีว่าฉันต้องทำยังไง
‎บอกที แล้วยุติการรอคอยนี้เถอะ
‎ชีวิตไร้ความหมายนี้
‎ภาพวาดในห้วงนึกคำนึง
‎ความฝันที่พาฉันล่อยลอยไปยังที่ไม่คุ้นเคย…
‎จะเก็บเอาวิญญาณของเธอ ไว้ที่นัยน์ตาของฉัน
‎ฉันเอง
‎ได้ยินเสียงนั่นไหม
‎ฝูงนกนางนวล รู้สึกเหมือนมันบินอยู่บนหัวเลย
‎ฉันนอนไม่หลับน่ะ เถอะนะ
‎ก็ได้
‎คุณเรียกฉันว่าฟาโตช
‎ชื่อเมียคุณใช่ไหม
‎ยังสาวอยู่เหรอ
‎หรือว่าแก่กว่าคุณ
‎เขาอายุ 24
‎พวกคุณหย่ากันเหรอ
‎เกิดอะไรขึ้น
‎โกหก ไหนบอกว่าพาเขาไปหาแม่ไง
‎ก็ใช่น่ะสิ
‎ฉันฝังเขาไว้ข้างๆ หลุมศพแม่เขา
‎(วันที่ 4)
‎เป็นไงบ้าง ชูเล
‎สวัสดีค่ะ คุณซาดึก
‎ฮูเซยินเอากระเป๋าไปให้คุณรึยัง
‎เอามาแล้ว ผมกำลังดูอยู่
‎คุณอยากเสริมอะไรไหม
‎ฉันได้ข้อมูลมาว่า ‎ฮาชเมต โคเซโอก์ลูเป็นหมอที่มุ่งมั่นมาก
‎เขาสร้างเครือข่ายโรงพยาบาลจากมือเปล่า
‎เขาเคยแต่งงานสองครั้ง
‎มีข่าวลือว่าเขาหย่ากับภรรยาคนแรก ‎เพราะเธอเป็นหมัน
‎เขาเจอจาเล ภรรยาคนที่สอง ‎คนที่เธอทำงานอยู่ที่โรงพยาบาลของเขา
‎จันที่เป็นลูกชาย เหลวแหลกมาก
‎ถ้าไม่มีบารมีพ่อ จะขัดรองเท้าก็คงไม่มีใครจ้าง
‎ส่วนกุลที่เป็นลูกสาว กับคุณบูเก็ต เป็นผู้หญิงเก่ง
‎บ้างก็เรียกสองคนนี้ว่า ลูกพี่ลูกน้องสีแดง
‎โตมาด้วยกัน เข้าโรงเรียนเดียวกัน
‎บุกเบิกโครงการเพื่อสังคมด้วยนะ
‎ถ้าเป็นเรื่องการแพทย์ คุณบูเก็ตมีความคิดสุดโต่ง
‎ที่น่าสนใจคือ สองคนนี้ตัวติดกันตลอด
‎แทบไม่มีรูปเดี่ยวเลย
‎และดูเหมือนจะไม่มีผู้ชายมาข้องเกี่ยวด้วย
‎- ฉันอีเมลลิงก์ไปให้สองลิงก์ด้วยนะ ‎- ชูเล น่ารักที่สุดเลย ขอบคุณนะ
‎เซย์เนล อยู่ที่เกบเซรึยัง
‎อยู่ที่ฟาร์มสุนัขแล้ว ไอ้เกลอ
‎จ่ายให้คนงานที่นี่ไป 500 ลีรา ‎หมอนั่นคายหมดเปลือก
‎ไอ้ทิมูร์นี่มันสวะชัดๆ
‎เมียมันตายไปเมื่อสิบหรือ 15 ปีก่อน
‎ตอนยังอยู่จะคอยไปหาคนป่วยแถวนั้น ไปฉีดยาให้
‎ตอนที่ตาย ลูกสาวกำลังเดือดร้อนเรื่องเงิน ‎ลูกชื่อฟิลิซ
‎พอแม่ตายก็ตัดขาดกับทิมูร์
‎คนงานบอกว่าหมอนั่นบ้า
‎ฉันบอกไปว่า "มีประเด็นเรื่องมรดก"
‎"ถ้าหมอนั่นโทรมา ฉันจะให้อีก 500"
‎ให้เบอร์นายไว้
‎ฉันว่ามันเชื่อตามนะ
‎ฉันเอารูปเอียนนากับรานัตให้ดู ‎มันบอกว่าไม่เคยเห็น
‎โอเค เดี๋ยวส่งโลเคชั่นให้ โอเค
‎ทีนี้ยังไงต่อ
‎ทีมูร์หายตัวไปตั้งแต่เกิดเหตุฆาตกรรม
‎เรารู้อะไรบ้าง
‎ลูกสาวเขาชื่อฟิลิซ
‎ว่าไง ปีนาร์
‎ทายซิว่าเกิดอะไรขึ้น ลุง
‎เซอร์ฮัทเอฟหนึ่ง ‎ส่งรูปสมุดจดทะเบียนรถเฟอร์รารี่มาให้
‎ชื่อในสมุดก็เป็นชื่อเฟอร์ฮัต
‎เขาบอกว่าขอทำธุระก่อนแล้วมาเจอกันนะ
‎ฉันบอกไปว่าถ้ายอมคุกเข่ารอ ฉันก็จะลองคิดดู
‎ได้ตัวแล้ว
‎เก่งมาก
‎เวลานี้ทำไมไม่อยู่ที่โรงเรียนล่ะ
‎ช่วงพัก เตรียมโบนัสไว้ให้ด้วยนะ
‎โอเค แค่นี้นะ
‎มากันได้สักที
‎นั่นอะไร พกกระโถนขี้ไปไหนมาไหนด้วยเหรอ
‎ไอ้ควายฮูโซมันอยู่ไหน
‎สตูดิโอพิลาทิส ตามหาเฟอร์ฮัต
‎พวกแก…
‎ตอนเช้าอู้งาน ส่วนตอนบ่ายก็ตีกะหรี่งั้นเหรอ
‎หืม แหงล่ะ…
‎แล้วพวกแกก็โกหกฉันไปด้วย
‎ทำไมไม่บอกฮายาติ
‎เรื่องที่พวกแกไปคูรูเชชเมกันเมื่อคืน
‎คิดจะทำอะไร
‎หา
‎แกไปทำอะไรที่เกบเซตั้งแต่ไก่โห่
‎ผมส่งเขาไป
‎- อะไรนะ ‎- ผมส่งเขาไป
‎ผมส่งเขาไป
‎แล้วให้พวกเขาปิดปากเรื่องคูรูเชชเม
‎เพราะผมไม่ไว้ใจไอ้หมอนี่
‎มันลับหลังบอสนะ
‎ลุกขึ้น
‎ฉันจะถอดแกออกจากงานนี้ กลับมาซะ
‎ฮาลุคจะมาแทนที่นาย
‎ถ้าเซย์เนลถอนตัว ผมก็ถอน
‎แก…
‎ถ้าในหัวแกมีสมองสักนิด
‎ตอนเห็นหน้าฉัน แกคงขี้แตกไปแล้ว
‎แค่กระดิกนิ้ว ฉันก็ฆ่าแกได้แล้ว
‎ผมตายไปแล้ว
‎ที่ทอสย่า
‎ตอนนี้อยู่ปากนรก รอเวลาอยู่
‎ชีวิตข้ามิได้กำหนดค่าไว้เพียงเข็มหมุด
‎กินยาพวกนั้นจนหลอนอีกแล้วเหรอวะ
‎หา
‎แกจะสนไอ้เซย์เนลทำไม
‎- มันมีค่าอะไรกับแก ‎- มาจากที่เดียวกัน
‎เรามาจากที่เดียวกัน
‎ผมรู้จักพ่อมัน เขาเป็นพ่อค้า
‎พอถึงวันหยุด เขาจะแจกลูกอมให้เรา
‎เรามาจากที่เดียวกัน
‎ฮายาติ เอาเงินให้มัน 200 ดอลลาร์
‎ให้ฮาลุคกับเรเจปเอาอีกะหรี่นั่น
‎คืนนี้ไอ้เซย์เนลไม่ได้เรื่องหรอก
‎- หุบปาก ‎ - เดี๋ยว…
‎ฟังนะ ไอ้กร๊วก
‎ตามหาไอ้เวรเฟอร์ฮัตให้ได้ก่อนวันอังคาร ‎แล้วบอกให้ฉันรู้
‎ไม่งั้นพวกฉันจะกลับมาตื้บพวกแกซะ
‎ทั้งฮูโซกับอีกะหรี่ที่แกจ้างมาด้วย
‎- อย่า ‎- หยุดนะ
‎อย่า
‎หยุดนะ
‎พ่อฉัน…
‎เป็นคนขับแท็กซี่สหกรณ์
‎ไม่ได้แจกลูกอมใคร
‎แต่ก็เป็นคนดี
‎ฉันจะฆ่าไอ้สองตัวนั้น
‎ไอ้ฮายาติด้วย
‎แค่นั้นเหรอ
‎เอาจริงเหรอ
‎ฉันเอาด้วย
‎จากนี้ไป ฉันจะทำตามคำสั่งนาย
‎พี่ชาย
‎นายกล้าชนกับพวกมัน แค่นั้นก็พอแล้ว
‎แต่…
‎เราต้องระวังทุกฝีก้าว
‎พวกมันรู้หมดว่าเราทำอะไรบ้าง
‎อาจมีเครื่องติดตามอยู่ในรถ
‎มือถือเราก็มาจากพวกมัน
‎ฝีมือไอ้ชั่วฮายาติแน่ๆ
‎ฉันต้องพามาเรียไปส่งบ้าน
‎ไปเถอะ
‎ข่าวดี
‎คืนนี้ไม่ต้องกินไข่กระทะ ส่วนพิซซ่าฉันเลี้ยง
‎ฮูโซพูดขู่เทรนเนอร์ไป
‎เราก็เลยได้ที่อยู่ของบาฮาร์
‎แต่นางไม่อยู่บ้าน คนเฝ้าประตูบอกว่าไปเที่ยว
‎พรุ่งนี้ฮูโซกับฉันจะไปซุ่มดูบ้านหลังนั้น
‎คืองี้นะ
‎เงินสามแสนลีราของฉันน่ะ
‎ฉันขอถอนออกมาใช้เร็วหน่อยได้ไหม
‎แฟนฉันบอกว่ามีช่องทางธุรกิจอยู่
‎เราจะร่วมมือกัน
‎ไม่ง่ายนะ ที่ฉันจะชอบใครสักคน ‎แล้วเขาชอบฉันกลับ
‎เถอะนะ ลุง ขอร้องล่ะ
‎แฟนเธอคนนี้ชื่ออะไร
‎แมร์ท
‎โทรหาแมร์ท
‎บอกว่า "แม่ฉันริบเงินไว้ ‎เพราะฉันยังเป็นผู้เยาว์"
‎"เราต้องรออีกปีนะ"
‎หมายความว่าไง
‎อยากได้เงินสามแสนนั้นใช่ไหม
‎งั้นก็โทรหาเขา
‎จะปล่อยไปไม่ได้นะ ผู้การ
‎ไม่ปล่อยหรอก
‎เราจะเอาคืน แต่ในเวลาที่ถูกที่ควร
‎เราจะรอ
‎ได้
‎จากนี้ไป ฉันจะทำตามที่นายบอก
‎พวกฉันจะรับคำสั่งจากนายเท่านั้น
‎พอจะดูออก
‎เซย์เนลเรียกฉันว่า "พี่ชาย" ‎ส่วนนายเรียกฉันว่า "ผู้การ"
‎ฉันจะไปล้างเนื้อล้างตัว แล้วไปรอสหายที่รถ
‎หมายความว่าไง รออีกปีเดียวไม่ได้เหรอ
‎นี่สนแค่เงินใช่ไหม ไอ้เฮงซวย
‎อย่าโกรธตัวเองเลย
‎ของมันเกิดกันได้
‎วัยเยาว์คือวัยที่เต็มไปด้วยความผิดหวัง
‎นั่นเหรอคำพูดปลอบใจ
‎ไม่เคยมีใครรักฉันเลย
‎ไม่เคย
‎ฉันขออะไรหน่อยสิ
‎ช่วยลูบผมฉันทีสิ
‎มานี่มา
‎- รู้อะไรไหม ‎- หืม
‎ถ้าคุณรักฉัน ฉันจะรักคุณกลับนะ
‎มันไม่ใช่แบบนั้น
‎ความรักต้องไม่มีเงื่อนไข ยัยหนู
‎เรารักคนคนนึง โดยไม่หวังอะไรตอบแทน
‎นี่เจนแซดแล้วนะ ลุง
‎พวกเราไม่ทำอะไรฟรีๆ หรอก
‎งั้นเหรอ
‎งั้นฉันจะขอเธอกลับบ้างแล้วกัน
‎อะไร เซ็กซ์เหรอ
‎เธอต้องรีบหาตัวเฟอร์ฮัตให้เจอ ได้พรุ่งนี้เลยก็ดี
‎เราจะใช้ทางลัดล่อเขา
‎ขอดูฝีมือถ่ายรูปหน่อย
‎ข่าวดี
‎เฟอร์ฮัตติดต่อกลับมาทันทีเลย
‎เห็นว่าแขกของเขาจะกลับพรุ่งนี้
‎ดูนี่สิ หมอนั่นส่งที่อยู่มาให้ด้วยนะ โง่จริงๆ
‎เก่งมาก
‎คุณต้องมีคนห่วงใยดูแลสักคนนะ
‎เธอสูบบุหรี่เหรอ
‎ได้ยินเสียงนกนางนวลไหม
‎พวกมันมาอีกแล้ว
‎พอทีเถอะ
‎ก็ได้ จะนอนที่นี่ก็ได้
‎อย่าเอาแขนหรือขามารัดกันก็พอ
‎คุณชอบฉันใช่ไหมล่ะ
‎วันนี้ชอบ พรุ่งนี้รัก
‎คิดถึงนิโคตินจัง
‎ไม่จุดสูบสักมวนล่ะ
‎สัญญากับใครบางคนไว้น่ะสิ
‎รถต้องตามรอยไม่ได้ โอเคนะ
‎เราจะใช้มือถือของปีนาร์ ‎ตั้งค่าโอนสายไปเครื่องนั้น
‎คนที่โทรหาเราจะไปติดเครื่องนั้น
‎ส่วนมือถือเราให้ทิ้งไว้บ้าน
‎อะไรของพวกคุณเนี่ย เป็นสายลับเหรอ
‎ฉันไม่ยกมือถือให้ใช้หรอก
‎เว้นแต่จะทำตามเงื่อนไข
‎ให้ฉันไปด้วย
‎บิงโก
‎เฟอร์ฮัตอยากนัดเจอคืนนี้เลย
‎กลัวว่าฉันจะหลุดมือล่ะสิ ไอ้เสือผู้หญิงโง่
‎อยากเดิมพันกันไหม ป๋า
‎คืนนี้หมอนั่นคุกเข่ารอฉันแน่ๆ
‎(วันที่ 5)
‎ที่นี่เหรอ
‎ถ้าฉุกละหุกข้างในยังไง หลบหลังฉันไว้นะ
‎ซาดึกรักปีนาร์
‎พอได้แล้ว จริงจังหน่อย
‎- ยินดีต้อนรับ ‎- พร้อมไหมจ๊ะ นายเฟอร์รารี่
‎- นี่มันอะไรกันเนี่ย ‎- อย่าขยับ
‎ผมไม่ได้ทำอะไรเลยนะ พี่ชาย
‎- หนวกหู ‎- เอาล่ะ
‎บอกแล้วใช่ไหมล่ะ ว่าเขาจะคุกเข่ารอ
‎- เข้าไปข้างใน ‎- พี่ชาย อย่าเลยนะ
‎ไปสิ
‎ปิดประตู
‎เฮ้อ ให้ตายสิ
‎ใช่แล้ว เฟอร์ฮัต
‎เราจะเอาเทปออกให้
‎อย่าร้องเชียว
‎ไม่งั้นหมอนี้ยิงแสกหน้าแน่
‎เข้าใจนะ
‎พี่ชาย…
‎- พี่ชาย ผมสาบาน… ‎- ชู่
‎ผมไม่ได้ทำผิดอะไรเลย พี่ชาย
‎พี่ซาดึก ผู้หญิงคนนั้นเป็นบ้า
‎เขาเสียสติ
‎รู้ชื่อฉันได้ยังไง รู้จักฉันเหรอ
‎- บอกมาว่ารู้จักได้ไง ‎- พูด
‎พี่… พี่ชาย ก็เราส่งข้อความคุยกันไง
‎ในกล่องข้อความน่ะ ‎ลองค้นหา "ซาดึก เดมีร์" ดู
‎พี่ส่งข้อความหาผมไง
‎"แกฆ่ายาเซมิน ฉันจะฆ่าแก"
‎ยาเซมินนี่ใคร
‎หลานสาวของบอส
‎มีคนบอกว่าตายในอุบัติเหตุรถยนต์ ‎เมื่อสองสามเดือนก่อน
‎แต่ปรากฏว่าที่จริงไปรักไอ้หนุ่มคนหนึ่ง ‎แล้วก็ฆ่าตัวตายเพราะไอ้หนุ่มนั่น
‎ที่บ้านของบอสเลย
‎เขาฆ่าตัวตายเพราะนายเหรอ
‎- รักไอ้ตัวนี้เนี่ยนะ ‎- แล้วโยงมาหาฉันได้ไง
‎เขาเป็นอดีตคู่หมั้นของพี่ไง
‎พี่ส่งข้อความหาผม
‎"แกฆ่ายาเซมิน ฉันจะฆ่าแก"
‎ส่งมาตั้งหลายครั้ง
‎ผมไม่ได้ทำผิดอะไรเลยนะพี่ ‎ผมสาบาน ขอร้องล่ะ
‎- โอเค หุบปากเถอะ ‎- ขอร้อง…
‎นายทำงานอะไร
‎เข้าใจล่ะ ผลาญเงินพ่อสินะ
‎โอเค แล้วพ่อทำงานอะไร
‎เขาเป็นส.ส.ครับพี่ อดีตตำรวจ
‎แล้วทำไมไม่บอกพ่อล่ะ
‎นี่เป็นครั้งที่สองแล้วน่ะสิ
‎พ่อบอกว่าอย่าไปกวนใจเขาอีกครับพี่
‎โอเค โอเค
‎ถ่ายรูปหมอนี่ สภาพนี้เลย
‎นี่อะพาร์ตเมนต์ใคร
‎เช่าครับพี่ แต่ยังอยู่ได้อีกสิบวัน
‎เฟอร์ฮัต คนที่อยากฆ่านายไม่ใช่เรา
‎แต่เป็นลุงของยาเซมิน
‎เราเองก็ไม่ชอบหมอนั่น ดังนั้นเราจะไม่แตะนาย
‎แต่นายต้องรีบไสหัวไปซะ
‎อย่าโพสต์อะไรในโซเชียลล่ะ
‎เราจะเก็บมือถือนายไว้
‎เอารหัสผ่านมา
‎บอกทีสิ เซอร์ฮัต เฟอร์ฮัต ‎เฟอร์รารี่นั่นของนายรึเปล่า
‎ลูกผู้ชายจริงจริ๊ง
‎บอสคิดว่าเฟอร์ฮัตเป็นต้นเหตุให้หลานตาย
‎ก็เลยตัดสินใจจะฆ่าทิ้ง
‎แต่ติดปัญหาใหญ่อยู่อย่าง
‎พ่อของไอ้เด็กนี่เป็นส.ส.
‎ความเสี่ยงสูง
‎แล้วฉันก็ประสบอุบัติเหตุ
‎ตำรวจตรวจสอบทะเบียนรถแล้วโทรหาบอส
‎บอสรู้ว่าเกิดอะไรขึ้น
‎ก็เลยคิดหาทางกับไอ้ฮายาติ
‎ก่อนอื่นก็หามือถือมาสักเครื่อง
‎ส่งข้อความหาเฟอร์ฮัตจากเบอร์นั้น ‎แกล้งเนียนเป็นฉัน
‎บอกว่าจะฆ่าเขา จะเฉือนเนื้อเขา
‎เพราะฉันน่าจะเป็นคู่หมั้นขี้หึง
‎พวกนายเข้ามามีบทบาทตรงนี้แหละ
‎พวกนายไปที่ทอสย่า
‎รับฉันออกจากโรงพยาบาล พาฉันไปหาบอส
‎บอสเอามือถือให้ฉัน ‎เครื่องที่ใช้ส่งข้อความถึงเฟอร์ฮัต
‎แน่นอนว่าลบข้อความทิ้งไปแล้ว
‎เอาปืนให้ฉัน จะได้มีลายนิ้วมือติด
‎วันนั้นบอสบอกฉันว่าไง
‎"หามันให้เจอ แล้วบอกฉัน" ทำไม
‎ทำไมล่ะพี่
‎เพราะเขาไม่อยากให้ฉันคุยกับเฟอร์ฮัต
‎ถ้าคุย ฉันจะรู้ทันแผนทั้งหมด
‎จำที่เราไปผับกันเมื่อคืนก่อนได้ไหม
‎พวกนั้นให้เบอร์ฉันไว้ ‎บอกว่าถ้าเห็นเฟอร์ฮัตแล้วโทรมา ใช่ไหม
‎นั่นแหละหลักฐาน
‎สมมุติว่าฉันเจอเฟอร์ฮัตแล้วโทรหาบอส
‎รู้ไหมว่าจะเป็นยังไง
‎จะมีกระสุนฝังอยู่ในหัวเฟอร์ฮัต
‎จากปืนที่มีลายนิ้วมือฉัน
‎แล้วในหัวฉันก็มีอีกนัด
‎พาดหัวข่าววันต่อไปก็จะเป็น
‎"คนรักหึงหวง
‎ยิงชายที่เป็นต้นเหตุให้คู่หมั้นฆ่าตัวตาย
‎จากนั้นก็ยิงตัวตายด้วยปืนกระบอกเดียวกัน"
‎ผู้การไม่ธรรมดาเลย
‎มองภาพรวมออกเร็วมาก ขอชมเชย
‎แต่เดี๋ยวพวกมันก็คงรู้ว่าเรารู้ทัน
‎ใช่
‎อยู่แล้ว
‎แต่คืองี้นะ…
‎หลักๆ แล้วนี่คือปัญหาฉัน
‎พวกนายไม่ต้องเข้ามาพัวพันก็ได้
‎พี่ชาย
‎พวกฉันดูเหมือนไอ้คนพรรค์ที่ ‎ทิ้งผู้การกับสหายไว้กลางทางเหรอ
‎บอกแผนที่คิดไว้มาเถอะ
‎โค่นบอสกับไอ้ฮายาติ
‎พวกมันมีแปดคน เราคนน้อยกว่า
‎ฉันรู้
‎แต่พอดีนึกอะไรออก
‎- ฉลาดเป็นกรด ‎- สุดยอด
‎ยังเก็บคลิปของเทฟฟิกไว้อยู่ไหม
‎จะเอาไปทำไม
‎พยายามหาทางรอดไง
‎เรามีอันตรายเหรอ
‎วันจันทร์เธอต้องกลับไปเรียนนะ
‎อยู่ห่างๆ พวกฉันสักพัก
‎คุณรักฉัน แต่ไม่รู้ตัว
‎ไม่ใช่รักปลอมๆ ด้วย
‎เป็นรักแท้แน่นอนเลยล่ะ
‎มาอิเด นัดซีอีโอของคานโฮลดิ้งให้ทีสิ
‎เร็วที่สุด
‎ได้นะ
‎ฉันมีข้อมูลฆาตกรที่ฆ่าลูกเขาจะให้เขา
‎(วันที่ 6)
‎- อรุณสวัสดิ์ ‎- ตรงเวลาดีนะ
‎สิบเอ็ดโมงตรง
‎แม่คุณไม่อยู่เหรอ
‎ก็บอกแล้ว
‎แม่ดูละครทั้งคืนนั่นแหละ
‎ไม่ตื่นก่อนเที่ยงหรอก
‎เข้าใจล่ะ คุณอยากคุยกับผมตามลำพัง
‎โอเค ผมจะเริ่มก่อน
‎เรื่องคดีฆาตกรรม ไม่มีข้อมูลใหม่
‎เดาว่าผมจะได้ยาส่วนที่เหลือใช่ไหม
‎ผมมีอะไรจะถาม
‎เคยสงสัยไหมว่าพ่อแม่แท้ๆ ของคุณเป็นใคร
‎เคยตามหาพวกเขาไหม
‎สงสัยจังว่าทำไมคุณถึงสนใจอดีตฉันนัก
‎ประวัติครอบครัวคือส่วนสำคัญในคดีฆาตกรรมน่ะ
‎ฮึบ
‎อ้อ คนเรียกคุณว่าคุณหมอสีแดง
‎มันไม่ย้อนแย้งเหรอ ‎เป็นคนหัวซ้ายแต่มาอยู่ที่แบบนี้
‎ฉันยอมเป็นคนฝั่งซ้ายที่ไม่เอาบ้านตัวเอง ‎ดีกว่าเป็นคนฝั่งขวา
‎งั้นผมเดาว่าโครงการ "สัปดาห์ละวัน" ‎เป็นโครงการของคุณสินะ
‎กุลกับฉันเป็นคนคิดขึ้นมา
‎ไปได้ดีเลยล่ะ
‎ที่จริงตั้งใจว่าจะเพิ่มเป็นสัปดาห์ละสองวันด้วย
‎- อรุณสวัสดิ์ ‎- อรุณสวัสดิ์
‎สวัสดี
‎ลูกพี่ลูกน้องฉันค่ะ กุลกับจัน
‎คุณอาดิลเป็นทนายน่ะ
‎- ฉันคอยปรึกษาเขาอยู่ ‎- สวัสดีค่ะ
‎ที่บริษัทมีผู้เชี่ยวชาญด้านกฎหมายเป็นกระบุง ‎แต่เธอเลือกคุณอาดิลงั้นเหรอ
‎อรุณสวัสดิ์
‎- ยินดีต้อนรับค่ะ คุณอาดิล ‎- อรุณสวัสดิ์ ขอบคุณครับ
‎- เป็นไงบ้างครับ ‎- ขอบคุณค่ะ เชิญนั่งสิ
‎การผ่าตัดเป็นไปด้วยดี น้ำหนักฉันลงไปสี่สิบโล
‎กับอีกสามโล จากศัลยกรรมผิวหนัง
‎ดีมากเลย
‎แม่เธอไม่มาเหรอ
‎ออกนอกบ้านไม่ได้ค่ะ ยังเจ็บอยู่
‎คงจะเบื่อแย่ ออกบ้างก็ดีนะ
‎ออกมารับลมจากบอสพอรัสบ้าง
‎ไม่ต้องห่วงครับ คุณหญิงอิสเมต ‎ไว้ครั้งหน้าผมจะพามาด้วย
‎ถ้าคุณเกลี้ยกล่อมให้เทลมากับลูอิสยอมช่วยผมได้
‎มองฉันแบบนั้นทำไม
‎ฉันไม่ใช่คนเริ่มฉายานั้นนะ ‎ก็มันอยู่ในหนังสือรุ่นพวกเธอ
‎จะว่าไป เลือกบริษัท ‎ที่จะมาโปรโมทศูนย์ของเราได้แล้วนะ
‎- เจวิซลีเอเจนซี่ ‎- อะไรนะ
‎ไล่ผู้หญิงคนนั้นออกซะวันนี้เลยนะ
‎- แต่… ‎- หล่อนร้ายกับพี่ๆ นะ
‎จำไม่ได้เหรอ
‎เกือบทำให้พี่ๆ โดนไล่ออก
‎คุณอาที่รัก เขาเก่งด้านนี้มากนะครับ
‎เป็นดาวเลย ผมถึงได้เลือกไง
‎ทุกคนยังโกรธให้ชูครานอยู่เหรอ จริงดิ
‎อาบอกให้ไล่ออกซะ จบ
‎ไอเดียฉันเองค่ะ ที่เรียกทุกคนมารวมกัน
‎ฉันอยากให้คุณเจอจาเลด้วย
‎แต่นังแม่มดนั่นคงสัมผัสอันตรายได้แล้วก็หนีหน้า
‎ได้เรื่องอะไรบ้าง
‎ตอนนี้ยังครับ แต่ไม่ต้องห่วง ‎ผมรอข่าวจากใครคนหนึ่งอยู่
‎เดี๋ยวมานะ
‎จงเป็นเหมือนโคลัมโบนะคะ ‎หาตัวฆาตกรแล้วตามรอยไป
‎ฉันเชื่อในตัวคุณ
‎เงินที่เหลือค่ะ 2,500 ดอลลาร์
‎ผมยังสืบสวนไม่เสร็จครับ ทั้งหมดต้องสิบวัน
‎- แปลว่าเราจะได้เจอกันอีกสิ ‎- ก็เป็นได้
‎- คุณจัน ‎- ครับ
‎- จะข้ามฟากเหรอ ‎- ใช่
‎- ผมไปด้วยได้ไหม ‎- ได้ มาเลย
‎ไปนะครับ
‎พอศูนย์เปิดแล้วต้องแวะมาบ้างนะครับ
‎อ้อ ชูคราน ว่าไง
‎ผมกำลังจะโทรหาเลย
‎พอดีมีธุระนอกเมืองน่ะ
‎ได้ เดี๋ยวกลับไปแล้วจะดูแลเรื่องสัญญาให้นะ
‎ไม่หรอก
‎ไม่เกี่ยวกับเทลมากับลูอิสหรอก
‎ขอบคุณ โอเค ขอบคุณครับ ไว้คุยกันนะ
‎ผมไม่รู้จักคนที่ชื่อชูครานนะครับ ‎แต่ท่าทางอาคุณจะไม่ชอบ
‎ครับ เป็นเพราะบูเก็ตกับกุลนั่นแหละ
‎สมัยม.ต้นพวกเขาเคยทะเลาะกัน
‎ตั้งแต่นั้นมาชูครานก็คือศัตรูคู่อาฆาต
‎- อ๋อ จนตอนนี้สินะ ‎- ถูกเผง
‎เร่งอีกหน่อยดีไหม หืม
‎แบบนี้เป็นไง
‎(ศูนย์สุขภาพธรรมชาติ)
‎สวัสดี
‎เป็นไงบ้าง
‎ยังรู้สึกแย่เหมือนตอนที่เธอจากฉันไปเลย
‎ร่าเริงหน่อย
‎นี่เดตแรกของเรานะ มาดื่มด่ำไปด้วยกันดีกว่า
‎ไหน เล่าซิ
‎เมียคุณเป็นคนยังไง คนที่สองใช่ไหม
‎ฉันอยากรู้
‎คุณชอบอะไรในตัวเขา ทำไมถึงรักเขา
‎เพราะหน้าตาเหรอ
‎หรือเพราะเรือนร่าง
‎ไม่เป็นไร เอาไว้ค่อยคุยตอนมื้อค่ำก็ได้
‎เราหาร้านกินข้าวแถวนี้ดีไหม
‎จะได้คุยกัน ทำความรู้จักกัน
‎สารภาพรักกัน เนอะ
‎ปีนาร์
‎เทฟฟิกตายแล้ว
‎คุณฆ่าเหรอ
‎แต่ฉันพาเขาไปส่งถึงมือคนที่ฆ่า
‎ในขณะที่ฉันพยายามทำให้คุณรัก
‎- ซาดึก ‎- อาดิล ว่าไง มาอิเด
‎คุณคานจะรอเจอนายตอนสองทุ่ม
‎คนพวกนี้อันตรายนะ ซาดึก… อาดิล
‎ลือกันว่าพวกเขามีเส้นสายกับมาเฟียเชเชน
‎โอเค ฉันจะส่งที่อยู่ไปให้
‎หมอนั่นเป็นคนเลวร้าย
‎เลวยิ่งกว่าคุณ แต่ว่า…
‎ฉันเข้าใจ
‎เอาไว้กินมื้อค่ำกันวันหลังนะ คืนนี้ฉันมีธุระ
‎รานัตกับเอียนนา
‎กลายเป็นเพื่อนกับทิมูร์ คนที่ดูแลหมาที่แมนชั่น
‎และตัดสินใจปล้นบ้านหลังนั้นด้วยกัน
‎แปลว่าไม่ใช่ฆาตกรรมโดยเจตนา
‎แต่เป็นเหตุบังเอิญที่ไม่ควรเกิด คิดว่านะ
‎นั่นแหละอย่างที่สอง ไม่มีเรื่องอะไรปิดบัง
‎ขอบใจนะ
‎แล้วก็ ปีนาร์ไม่ใช่หลานฉัน
‎ฉันรู้จักพี่ชายเขา
‎บอกฮูโซด้วยล่ะ
‎(คานโฮลดิ้ง)
‎ปลอดอาวุธ
‎- คนไหนคือซาดึก ‎- ฉันเอง
‎ซาดึก เดมีร์ พูดมาสิ ผมฟังอยู่
‎ผมต้องขอมือถือคืน มีอะไรในนั้นจะให้คุณดู
‎มันคือพิธีกรรม
‎คนที่ใส่หน้ากากคือลูกฝาแฝดของคุณ
‎คุณน่าจะรู้จักที่นั่น แมนชั่นของคุณที่ไฟไหม้ไป
‎มีอีกคลิปนะ แตะดูสิ
‎เด็กหนุ่มในคลิปชื่อเทฟฟิก
‎เขาจัดหาคนหนุ่มสาวไปให้ลูกคุณทรมาน
‎ถึงกับฆ่าก็มี
‎ผู้ชายอีกคนเป็นมาเฟียท่าทางแปลกๆ ‎เราเรียกเขาว่าบอส
‎เป็นคนประเภทขี้หึงหวง เป็นคนโหด
‎หมอนั่นฆ่าลูกคุณ แล้วก็เทฟฟิก จากนั้นก็จุดไฟเผา
‎ทำไมถึงรอจนป่านนี้ ‎ทำไมจู่ๆ ก็ออกมาพูดความจริง
‎ต้องการอะไร เงินเหรอ
‎ตอนนี้คนที่ฆ่าลูกคุณกำลังตามล่าเรา ‎เขาอยากฆ่าเราด้วย
‎ส่วนเราอยากชิงลงมือฆ่าเขาก่อน
‎แต่ติดปัญหาอย่าง ‎เรามีสามคน พวกนั้นมีอย่างน้อยก็แปด
‎ทำไมถึงคิดว่าผมจะช่วยคุณ
‎ผมเคยเจอลูกคุณที่แมนชั่นที่พวกเขาเคยอยู่
‎พวกเขาชอบล่าสัตว์
‎ถ้าความชอบนั้นอยู่ในสายเลือด
‎ผมว่าคุณก็คงไม่พลาดคว้าโอกาสนี้
‎โอกาสที่จะได้แก้แค้น
‎แล้วคลิปที่คุณมีล่ะ
‎ผมจะฝังมันซะ
‎ผมไม่ไว้ใจคนที่ผมยังไม่ได้จ่ายเงินซื้อ
‎นั่นคือหลักการทำธุรกิจของผม
‎ส่วนผมก็ไม่ไว้ใจคนที่พยายามจะซื้อผม
‎นั่นคือหลักการของผม
‎เรามีเป้าหมายร่วมกัน
‎การแก้แค้น
‎จัดทีมหกคน
‎เตรียมเครื่องบินส่วนตัวด้วย
‎คุณไม่เคยมาที่นี่
‎เราไม่เคยเจอกัน
‎วันมะรืน คุณจะได้กำลังคนที่คุณต้องการ
‎ส่วนที่เหลือคุยกับเซลามีได้เลย
‎ฮัลโหล คุณอาดิล
‎ตำรวจโทรหาฉันเมื่อครู่นี้
‎ศพของเอียนนากับรานัต
‎ถูกพบอยู่ระหว่างทางในเขตเทือกเขาสแตรนด์ซา
‎ตำรวจคิดว่าพวกเขาหนาวตาย
‎พยายามข้ามไปบัลแกเรียแต่หลงทาง
‎มันจบแล้วล่ะ
‎แปลว่าคดีนี้ปิดแล้ว
‎ไปดื่มกาแฟกันค่ะ
‎- จะได้คุยรายละเอียด ‎- ได้ครับ
‎(วันที่ 7)
‎ที่เราจะทำคืออย่างนี้
‎ฉันจะมอบเงินส่วนที่เหลือให้คุณ 2,500 ดอลลาร์
‎หลังจากนี้เราจะไปที่บ้านคุณแม่
‎คุณจะเป็นคนแจ้งข่าว และยืนยันข้อสรุป
‎- มีอะไร ‎- ผมยืนยันไม่ได้
‎การสืบสวนของผมยังไม่จบ
‎ผมจะเจาะลึกถึงแก่นแท้ของคดีนี้ เหมือนโคลัมโบ
‎อดทนกับผมอีกสองวันนะ
‎โคลัมโบเหรอ
‎หมายความว่ายังไง
‎หมายความว่าผมต้องหาผู้ต้องสงสัยอีกคนให้เจอ
‎ฉันก็บอกคุณแล้ว
‎โง่สิ้นดีที่คิดว่าป้าจาเลมีส่วนเกี่ยวข้อง
‎ผมไม่ได้หมายถึงคุณจาเล
‎แล้วหมายถึงใคร
‎คุณไง
‎- ฉันเหรอ ‎- ใช่ คุณนั่นแหละ
‎โครงการสุขภาพที่มีความหมายกับคุณมาก…
‎มีบางอย่างขวางทางคุณอยู่ ลุงของคุณ
‎ภัยคุกคาม
‎เขาสั่งยกเลิกทุกอย่างได้ทุกเมื่อ
‎ถ้าเขาต้องการ ใช่ไหม
‎จำได้ว่าฉันเคยบอกคุณ ว่าคืนนั้นฉันอยู่กับกุล
‎ฉันมีพยาน คุณแม่กับอีกอย่างน้อยสามคน
‎แต่ฉันก็สนใจใคร่รู้
‎ทำไมถึงไม่ใช่จัน หรือกุล หรือคนอื่น แต่เป็นฉัน
‎เพราะแบบนั้นมันดราม่ากว่า
‎ผมอ่านแฮมเล็ตนะ จำได้ไหม ‎อย่าสบประมาทผมสิ
‎และก็อย่างที่บอก ผมสัญญากับคุณแม่คุณไว้ ‎ว่าจะเป็นอย่างโคลัมโบ
‎จะเชื่อหรือไม่ก็ตาม ‎ทันทีที่เราออกจากที่นี่ ผมจะตามสืบเรื่องคุณ
‎คุณเป็นคนที่น่าสนใจดีนะ
‎นี่คือค่าจ้างส่วนที่เหลือ ‎ข้อตกลงของเราสิ้นสุดลงแล้ว
‎แล้วยาล่ะ
‎คุณก็รู้ว่าฉันไม่สั่งยาถ้าไม่ได้เข้าพบก่อน
‎- ก็พบอยู่นี่ไง ‎- เราไม่ต้องมาเจอกันอีกเลย
‎อยู่ให้ห่างจากฉันและคุณแม่นะ คุณโคลัมโบ
‎อ้อ แล้วก็…
‎ระหว่างทางกลับจากทอสย่า รถคุณไม่ได้ยางแบน
‎คุณรู้ดีว่าวันนั้นคุณคิดจะทำอะไร ใช่ไหม
‎และคุณจะทำอีก
‎ไว้เจอกันนะ คุณบูเก็ต
‎เร็วๆ นี้
‎(เซลามี ‎มือถือ)
‎กำลังเตรียมของที่สั่ง
‎แพ็คเกจจะไปถึงอิสตันบูลพรุ่งนี้ หนึ่งทุ่ม
‎สามทุ่มพร้อมเริ่มงาน
‎ว้าว บ้านคนบางคนก็เหลือเชื่อ
‎สวัสดีครับ
‎- ยินดีต้อนรับค่ะ ‎- ขอบคุณครับ
‎อาเทชล่ามอยู่ในคอกค่ะ
‎ไปเดินเล่นในสวนก่อนนะ แม่หนู
‎โคลัมโบ ฉันไม่เชื่อเรื่องรานัตค่ะ
‎สมมุติว่าจาเลไม่ใช่ฆาตกร
‎ฉันก็ยังไม่เชื่อ ‎ว่าคนน่าสงสารสองคนนั้นคือผู้ก่อเหตุ
‎- รู้ไหมคะว่าเราควรทำยังไง ‎- ยังไงครับ
‎หาผู้ต้องสงสัยคนใหม่
‎ทำไมกลับเร็วล่ะ
‎ไมเกรนกำเริบค่ะ ขอไปนอนพักก่อน
‎จ้ะ กินยาแล้วไปนอนในห้องนะ
‎ใช่ ผมว่าแม่คุณพูดถูกนะ
‎อะไรจะแย่เท่าไมเกรน
‎กินยาแก้ปวดขนานแรงๆ แล้วพักเถอะ
‎ฉันอยากให้คุณไปจากที่นี่เดี๋ยวนี้
‎บูเก็ต แม่เชิญเขามานะ
‎เขาแนะนำตัวเองว่าชื่ออาดิล ‎แต่ชื่อจริงๆ เขาคือซาดึก
‎เขาหลอกใช้แม่ ให้หนูยอมเขียนใบสั่งยาให้
‎ที่จริงมีแค่เรื่องชื่อผม
‎เอาเถอะ ผมจะไป
‎ขอเวลาผมสองวัน
‎- ผมจะหาฆาตกรตัวจริงให้เจอในสองวัน ‎- สัญญานะ
‎- คุณแม่ ‎- กลับห้องไปซะ
‎แม่คะ ผู้ชายคนนี้เป็นคนหลอกลวง
‎ไม่จริงเหรอ ‎ที่คุณถูกเพิกถอนใบอนุญาต เข้าออกคุก
‎แถมยังติดยาด้วย คุณอาดิล
‎หรือต้องเรียกว่าซาดึก
‎จริงทุกคำครับ
‎- แล้วเจอกัน ‎- ไม่เอา
‎ไปกันเถอะ
‎ชอบน้ำหอมกลิ่นใหม่ของฉันใหม่
‎ฉันขึ้นบันไดด้านข้างที่อยู่ฝั่งสวนน่ะ
‎มีห้องสามห้อง วิวสวยจับใจ
‎น้ำหอมล่ะ
‎เจออยู่ในห้องที่ใหญ่ที่สุดน่ะ
‎น่าจะเป็นของคนที่โกรธ ชื่อบูเก็ตใช่ไหม
‎ฉันได้กลิ่นเดียวกันที่ชั้นล่าง
‎ถ้าตอนนั้นเขาถลันขึ้นไปชั้นบน เธอจะทำไง
‎ตรงบันไดได้ยินเสียงชัดจะตาย ‎ฉันได้ยินทุกคำนั่นแหละ ป๋า
‎พอเงียบเสียงโวยวาย ฉันก็ลงมาทันที
‎เราไปช้อปปิ้งกันไหม
‎ไม่ล่ะ ฉันมีเรื่องต้องทำ
‎คุณจันแบร์ก ผมมีเรื่องจะวานหน่อย
‎- คุณชูคราน ‎- ชูคราน เจวิซลีค่ะ
‎- อาดิลครับ ‎- สวัสดีค่ะ
‎เพื่อนของคุณจันแบร์กก็คือเพื่อนของฉัน
‎หวังว่าฉันจะช่วยเหลือคุณได้
‎คุณกับจันแบร์กรู้จักกันมานานใช่ไหมครับ
‎จริงๆ ฉันรู้จักพี่สาวเขาค่ะ แย่หน่อย
‎ที่โรงเรียนน่ะ
‎เชิญนั่งค่ะ
‎มาแล้ว
‎พอชวนไปช้อปปิ้งก็ชิ่งกันเลยนะ
‎ชูครานนี่ใครเหรอ
‎เราเจอเรื่องไม่น่าเชื่อเข้าแล้วล่ะ ยัยหนู
‎เลิกเรียกฉันว่า "ยัยหนู" สักที เล่าซิ
‎ชูคราน เจวิซลีคนนี้
‎เป็นเพื่อนกับบูเก็ตกับกุลฮาน ‎สมัยอยู่โรงเรียนประจำ
‎วันหนึ่งพวกเขามีปากเสียงกันเรื่องอะไรสักอย่าง
‎แล้วชูครานก็โดนผลักตกบันได จนพิการถาวร
‎สองคนนั้นผลักเขาเหรอ
‎ไม่มีการยืนยัน
‎แต่เขาบอกว่ามั่นใจว่าใช่สองคนนั้น
‎โอเค แต่ทำไมล่ะ
‎สมัยเรียน มีข่าวลือว่า ‎บูเก็ตกับกุลฮานเป็นคนรักกัน
‎และสองคนนั้นแน่ใจว่าชูครานเป็นคนปล่อยข่าวลือ
‎ฉันว่าสองสาวคิดถูก ‎เพราะชูครานเป็นคนประเภทนั้น
‎แล้วชูครานก็ด่าบูเก็ต
‎บอกว่าไม่มีใครต้องการเขา ‎บอกว่าเขาเป็นปรสิต
‎และคืนหนึ่ง
‎ชูครานก็ตกบันได
‎พิการ
‎แปลว่าผู้หญิงตัวหอมคนนั้น
‎อารมณ์ร้อนแล้วก็อันตรายใช่ย่อย
‎ชูครานแน่ใจว่าเป็นกุลฮาน ไม่ใช่บูเก็ต
‎"สวัสดี คุณเซย์เนล"
‎- คุณเซย์เนลเหรอ ‎- เซย์เนลเรานั่นแหละ
‎"ฉันชื่อฟิลิซ อันเลอ ลูกสาวทิมูร์ อันเลอ"
‎"ได้ข่าวว่าคุณอยากคุยด้วย ‎เรื่องที่ดินที่พ่อฉันรับสืบทอดมา"
‎"ฉันโทรหาสองครั้งแล้ว ‎ถ้าคุณเล่าเพิ่มเติม ก็เจอกันได้"
‎- ใครเนี่ย ‎- ลูกสาวของคนที่เราตามหา
‎ดีเลย ไปกันเถอะ
‎พี่
‎เป็นอะไรไป นอนไม่หลับเหรอ
‎มีอะไรคาใจอยู่น่ะ
‎เหมือนจะนึกออกแต่ก็ไม่ออก
‎เหมือนเชือกรองเท้า ‎ถ้าดึงปลายด้านหนึ่ง มันก็จะคลาย
‎เดี๋ยวก็คิดออก ‎ฉันแน่ใจว่านายมองภาพรวมออกแล้ว
‎ใช่ ภาพรวม
‎ภาพ
‎ภาพ…
‎มีอะไรเหรอ พี่ชาย
‎เข้าใจล่ะ
‎เยี่ยมมาก เซย์เนล
‎ฉันจะเขียนเรื่องฆาตกรรม
‎ความจริงครึ่งหนึ่ง ในนี้อีกครึ่ง
‎อา สมองข้า
‎นายใส่เสื้อผ้าไม่หนาเลย ‎หิมะจะตกแล้ว เข้าไปเถอะ
‎ได้ โชคดีนะ
‎(วินาทีช็อก ที่รพ.เคแอนด์เอส)
‎(หมอจ้างใหม่จากสหรัฐฯ ‎เป็นเหยื่อเซ่นเมาแล้วขับ)
‎- ฮัลโหล ‎- อรุณสวัสดิ์ คุณอาดิล
‎เรามีเรื่องต้องคุยกัน
‎เรื่องอะไร
‎ไหนบอกว่า "ฉันจะไม่คุยกับคุณอีก" ‎นี่ยังไม่ถึง 24 ชั่วโมงเลยนะ
‎ข้อความที่คุณส่งให้ฉันกลางดึก…
‎คุณต้องการอะไร
‎ก็แค่อยากย้ำเตือน ว่าผมยังเป็นโคลัมโบอยู่
‎- มาคุยกันหน่อย ‎- ได้
‎บ่ายสาม ที่แมนชั่น
‎ที่ที่ลุงของคุณถูกฆ่า
‎บอกให้กุลฮานไปที่นั่นด้วย
‎ได้
‎(วันที่ 8)
‎วันนี้ ฉันจะจบเกมที่พวกเธอเล่นซะ
‎ในที่เกิดเหตุ
‎นอกจากรูปใบเดียวแล้วมีอะไรอีกไหม
‎เรื่องราวของสาวงามสองคน
‎เริ่มจากคุณก่อน
‎คุณจาเลอุ้มท้องกุลฮาน
‎พอรู้ข่าว อิสเมตก็ริษยาจนคลั่ง
‎เพราะจาเลจะได้สืบทอดทุกอย่าง
‎อิสเมตไม่มีลูก
‎ตอนนี้แหละที่ลุงของคุณเข้ามามีบทบาท
‎เขาซื้อคุณมาจากพยาบาลคนหนึ่ง ‎ที่คลอดลูกแฝด
‎พ่อเบี้ยวเงินคนอื่นจนติดคุก
‎แม่ตัวคนเดียว สิ้นไร้ไม้ตอก
‎วันนั้น คุณถูกแยกมาจากฝาแฝด
‎แต่ก็ได้เจอกับมิตร ที่จะอยู่กับคุณไปตลอดชีวิต
‎กุลฮาน
‎หลายปีผ่านไป ชีวิตไปได้สวย
‎จนกระทั่งทิมูร์ที่เป็นพ่อโผล่มา
‎เขาแสดงตัว แบล็คเมล์คุณกับคุณลุง
‎คุณก็เลยรู้ว่าตัวเองมีฝาแฝด
‎คุณตามหาเขาจนเจอ
‎แม่ของคุณตายไปนานแล้ว
‎เหลือเด็กน่าสงสารตัวคนเดียว
‎คุณยอมรับเขา ให้การช่วยเหลือ
‎แม้แต่พ่อคุณก็ด้วย
‎หมาที่อยู่ในสวน คุณได้มาจากฟาร์มเขา
‎แปลว่าพวกคุณได้เจอกันเรื่อยๆ
‎ดร.ฮาชเมตเปลี่ยนการหาเงินเป็นงานศิลป์
‎เขาเปิดโรงพยาบาลแห่งแล้วแห่งเล่า
‎ลูกสาวเหมือนพ่อ
‎ความฉลาดและรูปทรัพย์ที่ลูกชายไม่ได้มา
‎ลูกสาวได้มาทั้งหมด
‎เธอจะขึ้นเป็นซีอีโอแทนที่เขา
‎ทุกอย่างเริ่มจากที่จันแบร์กเสนอ ‎ให้เปิดศูนย์พันธุศาสตร์ ใช่ไหม
‎ประมาณว่าเป็นศูนย์พิสูจน์สายเลือดวงตระกูล
‎ที่จริง ในวันเปิดตัว
‎ตัวอย่างเลือดชุดแรกเป็นของคุณ
‎แล้วผลลัพธ์ล่ะ
‎ปรากฏว่ากุลฮานไม่ใช่ลูกสาวของฮาชเมต
‎คนที่สำคัญที่สุดในชีวิตคุณ
‎กุลฮานที่คุณตกหลุมรักมาตั้งแต่หกขวบ
‎จะไม่ได้ใช้มรดกของโคเซโอก์ลูร่วมกับคุณ
‎และโครงการเพื่อสังคมที่พวกคุณทำร่วมกัน
‎จะถูกโยนทิ้งไป
‎แถมกุลฮานอาจถูกตะเพิดออกจากแมนชั่นด้วย
‎นั่นไงแรงจูงใจ
‎คุณหาทางออกได้
‎พ่อคุณ ทิมูร์ผู้ไม่ได้เรื่อง
‎ยื่นข้อเสนอให้รานัตกับเอียนนา ชนิดปฏิเสธไม่ลง
‎สองคนนั้นก็เลยไปจากแมนชั่น
‎พอไปแล้ว ก็มีคนงัดเข้าห้องพวกเขา
‎มีคนเอาเครื่องเพชรพลอยไปจัดฉากไว้
‎พวกเขาถูกกล่าวหาว่าปล้นชิงทรัพย์
‎แผนการไปได้สวย
‎ฆาตกรถูกสร้างขึ้นก่อนที่จะมีการฆาตกรรมซะอีก
‎คุณอิสเมตบอกว่าคืนนั้นนอนอยู่ในห้อง
‎ฝันร้าย กรี๊ดจนสะดุ้งตื่น
‎ทุกคนที่แมนชั่นรีบไปหาเขา
‎แล้วพวกคุณล่ะ พวกคุณไม่ได้ไปด้วย
‎อย่าบอกนะว่าไม่ได้ยินเสียงอะไรเลย
‎เมื่อวันก่อนตอนที่ผมไปที่นั่น ‎มีสาวน้อยคนนึงไปกับผมด้วย
‎เขาบอกว่าเดินเล่นอยู่ในสวน ‎แล้วมองไปเห็นบันได
‎เขาขึ้นบันได เข้าไปที่ห้องคุณ
‎และได้ยินทุกอย่างที่คนข้างล่างคุยกัน
‎ทุกคำ
‎พออิสเมตดูละครจนผล็อยหลับไป
‎พวกคุณก็ออกจากบ้าน ตรงมาที่แมนชั่น
‎พวกคุณคุ้นเคยกับหมาอยู่แล้ว
‎กล่อมให้หมาไม่เห่าคงไม่ใช่เรื่องยาก
‎จากนั้นก็ย่องเข้าข้างใน
‎ผมสงสัยว่าคุณฮาชเมตคิดยังไงนะ
‎ตอนที่เห็นพวกคุณอยู่ตรงหน้า
‎เรื่องไม่ได้จบที่ฮาชเมตตาย
‎มีคนอื่นที่รู้เรื่องทุกอย่าง
‎ด็อกเตอร์เจทิน
‎เขาโดนรถชนตาย ระบุตัวผู้ขับไม่ได้
‎ส่วนรานัตกับเอียนนา
‎พ่อคุณพาพวกเขาไปสแตรนด์ซาเพื่อข้ามพรมแดน
‎แล้วก็ฆ่าพวกเขาที่นั่น
‎ตาฉันบ้าง
‎แต่เรื่องจะต่างออกไปหน่อยนะ
‎เปิดเรื่องที่จาเลเริ่มทำงานที่โรงพยาบาล
‎ฮาชเมต โคเซโอก์ลู ‎อยากได้ผู้หญิงที่สวยเจิดจ้าคนนั้นทันทีที่เห็น
‎และตัดสินใจจะเอามาให้ได้
‎เขาขู่จะไล่เธอออก ถ้าเธอปฏิเสธไมตรีเขา
‎แต่ที่จริงหัวหน้าแพทย์คนนั้น ‎ไม่ได้สนเรื่องความสวยหรอก
‎ที่เขาต้องการคือแม่พันธุ์ที่ยังสาว แข็งแรง ‎มาคลอดลูกชายให้เขา
‎กุล ไม่ต้องเล่าให้เขาฟังก็ได้นะ
‎ฉันจะเล่า
‎เวลาผ่านไปเนิ่นนาน
‎ฮาชเมต โคเซโอก์ลูยังไม่ได้ลูกชายสักที
‎ส่วนแม่ก็มีชีวิตเหมือนตกนรก
‎จากคำขู่ว่าจะหย่า ‎เปลี่ยนเป็นการทำร้ายร่างกาย
‎จาเลที่ยังสาวก็เลยคิดหาหนทาง
‎คนที่เคยหมั้นหมายกัน
‎ใช่ ทุกอย่างเริ่มขึ้น ‎ตอนที่พวกเขารู้ว่าฉันไม่ใช่สายเลือดโคเซโอก์ลู
‎ไอ้ด็อกเตอร์เจทินหน้าไม่อายคนนั้นมาหาฉันก่อน
‎แบล็คเมล์ เรียกเงินหนึ่งล้านดอลลาร์
‎และยื่นข้อเสนอที่ฉันจะไม่ขอเล่า
‎ฉันบอกเขาว่า ตามจรรยาบรรณแล้ว ‎เขาห้ามผลลัพธ์นี้กับใคร
‎และไล่เขาออกไปจากห้อง
‎ฉันใสซื่อเกินไป
‎เขาบอกฮาชเมต
‎คืนนั้น ฮาชเมตเรียกฉันว่าลูกนอกสมรส ‎ด่าแม่ฉันว่าเป็นอีตัว
‎ลูกสาวที่เขาเคยภูมิใจมาทั้งชีวิต
‎จู่ๆ ก็กลายเป็นลูกนอกสมรส ‎เป็นอะไรที่ต้องเขี่ยทิ้ง
‎ถ้าคุณได้เห็นว่าคืนนั้นเขาทำอะไรกับเรา ‎โดยเฉพาะกับแม่ฉัน…
‎เอียนนากับรานัตไม่ได้ถูกฆ่า
‎พวกเขาเปลี่ยนใจนาทีสุดท้าย
‎เพราะไม่อยากกลับไปมอลโดวา
‎พอใกล้ถึงชายแดน ‎พวกเขาเอาเงินไปจากทิมูร์แล้วก็เผ่น
‎พวกเขาหลงทางในเขตสแตรนด์ซา ‎แล้วก็หนาวตาย
‎- ถึงจริง มันจะต่างกันตรงไหน ‎- ต่างมากเลยล่ะ
‎ทั้งทรัพย์สมบัติ ทั้งโรงพยาบาล…
‎คุณคิดว่าใครควรรับช่วงต่อล่ะ
‎ถ้าจันแบร์กรับช่วงต่อ เขาจะทำยังไง
‎กินให้อ้วน กลับไปผอม
‎อวดนามสกุลคั่วผู้หญิงไปเรื่อย
‎ล้มเลิกโครงการเพื่อสังคมที่เราเริ่มต้น ‎เพื่อให้การรักษาคนยากไร้
‎ผลาญเงินจนหมด
‎ให้ฉันถามหน่อยเถอะ
‎อะไรสำคัญกว่ากัน ‎สิ่งที่ฉันทำ หรือสาเหตุที่ทำอย่างนั้น
‎การทำสิ่งที่ถูกต้อง การเป็นคนดีหรือคนเลว…
‎มันแล้วแต่คนจะตีความ
‎แล้วคุณจะเอายังไง
‎ผมจะต่อรอง
‎ผมขอใบสั่งยาจากคุณบูเก็ตอีกใบ
‎หึ ไม่มีทาง
‎นี่คุณเป็นฆาตกรประเภทไหนเนี่ย
‎- บูเก็ต เขียนใบสั่งยาให้เขาเถอะ ‎- ไม่
‎ก็ได้ ฉันจะให้หมอเขียนใบสั่งยาให้คุณ
‎ฉันจะให้เงินด้วย
‎มีอะไร
‎อย่างที่โคลัมโบพูดไว้
‎ขอถามอย่างสุดท้าย คุณยิงจาเลทำไม
‎มันเป็นอุบัติเหตุ
‎แม่ฉันที่ไม่รู้อะไรด้วย เข้ามาขวางจะช่วยเขา ‎แล้วก็โดนกระสุนนัดที่สาม
‎ฉันโง่พอๆ กับแฮมเล็ต
‎บูเก็ตผู้กอบกู้ของคุณตอบไม่ได้
‎เพราะเขาไม่ได้อยู่ที่นั่น
‎ฆาตกรคือคุณ
‎มาอิเดบอกว่าคุณไม่ค่อยได้เรื่องได้ราว
‎ลูกของเราสามคน
‎ช่างคิดจริงๆ
‎นี่…
‎นี่ไม่ใช่แค่แผนฆาตกรรมที่ดี
‎นี่คือ…
‎ผลงานชิ้นเอก
‎ไข่ของคุณเหรอ
‎ฝาแฝดของคุณกำลังอุ้มท้องลูกจากไข่ของกุลฮาน
‎- ลูกสาวเหรอ ‎- ลูกสาว
‎ผมก็เคยอยากได้ลูกสาว แต่ไม่เคยได้เลย
‎โชคร้ายของคนหนึ่ง ‎กลายเป็นโชคดีของเด็กหญิงที่ยังไม่เกิด
‎ผมจะไม่บอกคุณอิสเมต
‎มรดกของตระกูลโคโซโอก์ลู ‎จะสืบทอดสู่สายเลือดใหม่
‎แฮมเล็ต…
‎ส่งต่อความมั่งคั่งให้แก่ผู้บริสุทธิ์
‎และที่เหลือคือความเงียบ
‎(วันที่ 9)
‎ทำไมมาทำท่าเสน่หากันแบบนี้ล่ะ
‎ไปเก็บของ
‎ไปบ้านดูร์ดูภายในหนึ่งชั่วโมง ‎เธอจะอยู่ที่นี่ไม่ได้
‎พวกคุณจะทำอะไร
‎เรามีเรื่องต้องจัดการ
‎- อันตรายไหม ‎- ก็นะ
‎อย่าโทรหรือส่งข้อความมา
‎จนกว่าฉันจะติดต่อไปเอง
‎พวกคุณจะไม่เป็นไรใช่ไหม
‎ไม่ต้องห่วง
‎เอ้า
‎เก็บไว้
‎ทางนี้พร้อม
‎จะเริ่มเคลื่อนไหวแล้ว
‎โห ซาดึก อาดิล เป็นเกียรติจริงๆ
‎มีอะไรก็พูดมา
‎คืนนี้เราจะต้อนเฟอร์ฮัต
‎เขาอยากเจอผู้หญิงที่ผมจ้างมา ‎พวกเขาจะไปกินมื้อเย็นกัน แล้วก็…
‎ไอ้หอกนั่นจะหิ้วอีคนนั้นกลับบ้าน ใช่ไหม
‎ผู้หญิงคนนั้นจะเปิดประตูให้เซย์เนลกับฮูโซ ‎แล้วสองคนนั้นจะจับเขาให้อยู่
‎- แล้วเราจะโทรบอก ‎- โอเค ปล่อยหมอนั่นให้คนของฉัน
‎พวกนั้นจะจัดการเอง
‎จะปล่อยหมามาขย้ำเราน่ะสิ
‎ป่านนี้คงเดินทางแล้ว
‎ยิ่งดี จะได้จับพวกมันแยกกัน
‎เขาส่งข้อความมา ‎"ไอ้ซาดึกออกห่างแล้วโทรมา"
‎เงียบๆ
‎- ฮัลโหล ‎- เปิดลำโพงอยู่รึเปล่า
‎ครับบอส ฮูโซก็อยู่นี่
‎ฟังนะ
‎พอรู้ว่ารังของไอ้เฟอร์ฮัตอยู่ที่ไหน
‎ให้จับตัวไอ้ซาดึก อาดิลไว้
‎แล้วเอามือถือมา
‎จากนั้นก็ตรงมานี่เลย
‎- โอเคนะ ‎- โอเคครับ บอส
‎โอเค ทีนี้ก็โทรหาเซลามี
‎เอาล่ะนะ
‎ไปกันได้
‎พวกไอ้ฮาลุคตามเราอยู่
‎เซลามี พวกมันตามเราอยู่
‎ฉันจะเลี้ยวเข้าถนนเส้นที่เราคุยกันไว้ โอเค
‎อะไรวะ คนพวกนี้เป็นใคร
‎ถอยรถ
‎พวกมันเป็นใครวะ
‎โอ้โฮ
‎เอามือถือพวกมันมา
‎มือถืออยู่ไหน
‎เงียบๆ นะ
‎ฮัลโหล อยู่นอกบ้านไอ้เฟอร์ฮัตแล้ว
‎ผู้หญิงคนนั้นเปิดประตู ‎ให้เซย์เนลกับฮูโซเข้าไปแล้ว
‎ผมรออยู่ในรถ
‎เก่งมาก ซาดึก อาดิล นายอยู่ตรงนั้นแหละ
‎ได้
‎พี่ มือถือของหมอนั่น มีข้อความมา
‎มันบอกว่ารหัสผ่านคือ 1234
‎จากฮายาติ
‎"เซย์เนลกับฮูโซเข้าไปรึยัง"
‎ตอบว่าไงดี
‎ตอบว่า "ใช่ เข้าไปแล้ว"
‎"ใช่ เข้าไปแล้ว"
‎ให้ส่งรูปไอ้เฟอร์ฮัตไปให้บอสไหม
‎ส่งเลย
‎ไอ้หน้าข้อศอกหมา
‎- โทรมาแล้ว ‎- รับ
‎ฮัลโหล
‎เรียบร้อยครับ บอส
‎ฮูโซกำลังไปจัดการซาดึก
‎ใช่ อีกหน่อนึงเอาอยู่แล้ว
‎ใช่ครับ
‎อ้อ พวกฮาลุคก็อยู่นี่เหรอ
‎ครับ บอส
‎ครับ พี่ฮายาติ
‎ใช่ครับ พี่
‎ครับ ไอ้ทนายอยู่ท้ายรถแล้ว
‎เอามือถือมาแล้ว จะไปกันเดี๋ยวนี้
‎ครับพี่
‎พี่ชาย
‎ฮาลุค กับเรเจป
‎ขอฉันจัดการเอง
‎- ฮัลโหล ‎- เซลามี
‎เซย์เนลกำลังไปทางนั้น
‎ปล่อยให้เขาทำอะไรหน่อย ‎แล้วเราค่อยไปจากที่นี่
‎ใช่ ไปที่อู่รถ โอเค ขอบใจ
‎- พี่เซย์เนล ‎- พี่ชาย อย่านะ
‎- ขอร้องล่ะ พี่ ‎- พี่
‎ฉันตัดหำมันทั้งคู่
‎เอามายัดใส่ปากพวกมัน
‎แล้วก็ยิงสมองมัน
‎ไปกันเถอะ
‎พร้อมไหม สหาย
‎พวกฉันไม่เคยมาที่นี่ ‎นายไม่เคยเห็นพวกฉัน ไม่รู้จักพวกฉัน
‎ผู้การ อย่าเผารถจนหมดจะดีกว่าไหม
‎พวกฉันจะเอาไปขายที่ถนนใกล้ๆ สักสองคัน
‎แล้วแต่เลย
‎(อู่รถ)
‎(เขตอันตราย ห้ามเข้า)
‎แกบอกว่าพอแขนฉันหายแล้วก็จับปืนได้เอง
‎ซาดึก…
‎ช่วย…
‎ช่วยด้วย
‎โทร…
‎บอกให้พวกมันมารับฉัน
‎โทรสิ ฉันจะให้เงิน
‎อยู่ในตู้เซฟ
‎รหัสผ่าน…
‎อิสตันบูล…
‎อาดิล
‎แกไม่ใช่วิญญาณตัวที่ฉันอยากเจอ
‎ฉันไม่ใช่แฮมเล็ตอีกแล้ว
‎(ถนนคนหัวใหม่)
‎ราสโคลนิคอฟ…
‎ทำไมถึงทำร้ายอัลโยนา อีวานอฟนา…
‎เอาขวานจามหัว
‎เขาค้นพบความชั่วร้ายงั้นรึ
‎พี่
‎ตู้เซฟ
‎ปีที่อิสตันบูลถูกพิชิต
‎ฉันทำเหรอ
‎นายนั่นแหละ
‎เร็วเข้า พี่ชาย ไปกันได้แล้ว
‎"โอ หากเพียง เนื้อหนังมังสา ‎ละลาย กลายเป็นหยดน้ำ…"
‎"หรือพระเจ้า…"
‎ผู้การ
‎ออกไปจากที่นี่กันเถอะ เซย์เนล
‎คนพวกนั้นรู้จักระวังตัวดีนะ
‎ทุกคนที่อยู่ในนั้น ตายเกลี้ยง
‎ทั้งหมดแปดคน
‎จะมีไหมนะ ชัยชนะที่ไม่ต้องแลกอะไรมา
‎ในโศกนาฏกรรมของแฮมเล็ตก็มีคนตายแปดคน
‎ฟังเข้าสิ เพ้ออีกแล้ว
‎เขาอ้วกอีกแล้ว
‎ยาทำพิษ
‎เพราะกินยาพร้อมกับเหล้านั่นแหละ
‎เขาเรียกชื่อใครสักคน
‎ได้ยินชื่อถนัดไหม เซย์เนล
‎ระหว่างทางกลับจากทอสย่า รถคุณไม่ได้ยางแบน
‎กี่โมงแล้ว
‎เจ็ดโมงเช้า แต่ยังมืดอยู่
‎เกิดอะไรขึ้น
‎คุณเกือบตายเพราะยาทำพิษไงล่ะ
‎โชคยังดีที่อ้วกลงอ่างจนหมดไส้หมดพุง
‎ไหวไหม
‎ห้ามกินแล้ว เราจะเอาไปเก็บ
‎- พวกนั้นอยู่ไหน ‎- ข้างใน
‎พวกเรากลัวมากเลยนะ อาดิล
‎ฮูโซนอนในบ้านเพื่อคุณเลยนะ ลองคิดดู
‎อืม
‎- ฟื้นสักที ‎- เฮ้อ
‎- ผู้การ… ‎- เฮ้อ
‎ทำพวกเรากลัวแทบแย่เลยนะ ผู้การ สาบานเลย
‎โล่งอกไปที
‎ไม่เป็นไรนะ
‎ดี งั้นเราก็ไปกันเถอะ
‎เราจะเอารถไปที่อู่ของสหายคนนึงในเอยุป
‎เขาจะเอาไปขายให้
‎ไปกันเถอะ โล่งอก
‎ก็อย่างที่บอก
‎ฉันลงทะเบียนเรียนช้า
‎ฉันไม่ใช่ซาดึกแล้ว
‎ไม่ใช่อาดิลด้วย
‎โอจัล, ฮินจัล…
‎เลือกให้คนเลวคนนี้สักชื่อสิ
‎(วันที่ 10)
‎โอ้โฮ นี่มันอะไรกันเนี่ย
‎เงิน 325,000 ดอลลาร์
‎กับ 250,000 ยูโร
‎กับ 75,000 ลีรา
‎เอาให้มาเรีย 25,000 ดอลลาร์
‎โอเคนะ ที่เหลือก็แบ่งสาม
‎อะไรกัน ไม่นับฉันด้วยเหรอ
‎- หนึ่งในสามก็ของเธอนั่นแหละ ‎- ไม่ได้นะ พี่
‎ไม่ได้
‎เราจะแบ่งสี่ ถ้าไม่ได้นายสักคน…
‎ที่ฉันต้องการตอนนี้ก็มีแต่ยาแก้ปวด
‎แปลว่าจะสละสิทธิ์เหรอ
‎ที่ที่ฉันจะไปไม่มีอะไรให้ซื้อ
‎เดี๋ยวก่อนสิ ผู้การ
‎ไม่ได้ ผู้การไปไหนเราก็ไปด้วย
‎เงินเยอะขนาดนี้จะให้ฉันยัดตูดไว้เหรอ
‎โทษทีนะ คุณหลาน
‎ไม่ต้องหัวเสียหรอก สหาย
‎เรามาเป็นหุ้นส่วนกันดีไหม
‎ในธุรกิจโรงแรมของอาดิล… โอจัล
‎อี๋ ฮูโซ
‎มีมารยาทหน่อยสิ
‎คนเขาลือว่าคุณกินเนื้อปั้นก้อน ‎ซะหมดอิเนกอลเลยนะ
‎โทษทีนะ คุณหลาน แต่ว่า…
‎ผู้การต้องตักเตือนหลานหน่อยนะ
‎มาหมิ่นเกียรติกันซะได้ ไม่รับประกันนะ
‎ใช่ สหายของฉันเยี่ยมยอดที่สุด
‎- ร้องเพลงพื้นบ้านให้ฟังทีสิ ‎- ไม่เอา
‎- ขอร้องล่ะ ‎- ร้องหน่อย
‎- เถอะน่า ‎- เพลงเดียว
‎- เร็วสิ ‎- ร้องไปเถอะ
‎(เทศบาลนคร แขวงโอดันปาซารี)
‎ลูกแม่
‎ยินดีต้อนรับ
‎คนเก่ง ฉันคิดถึงแทบแย่
‎- สบายดีไหม ‎- สบายดี
‎แค่ได้เจอก็รู้สึกดีขึ้นแล้ว
‎- สวัสดีครับคุณป้า ‎- ป้าเหรอ
‎ตาบ้านี่ อย่างน้อยเรียก "คุณนาย" ก็ได้
‎มาจูบมือฉันอีก
‎คนบ้าพวกนี้ใครเหรอ
‎- สหายฉันเอง ‎- ใช่ครับ
‎แล้วแม่หนูคนนี้ล่ะ
‎- เดี๋ยวนี้มีเกณฑ์ทหารหญิงแล้วเหรอ ‎- ไม่มี
‎นั่นปีนาร์ เขาอยากเป็นแผนกต้อนรับให้เรา
‎- ยินดีต้อนรับนะ ปีนาร์ ‎- ขอบคุณค่ะ
‎จะเป็นยังไงนะ
‎ปุจฉา
‎พอทำแผนกต้อนรับแล้ว ‎ฉันจะได้เลื่อนขั้นเป็นอะไร
‎สารภาพมาเถอะ คุณโอจัล
‎ในชีวิตนี้ ฉันไม่เคยรู้สึก
‎มีชีวิตชีวาเท่าสิบวันที่ผ่านมาเลย
‎สิ่งนี้แน่ๆ ที่เขาเรียกว่าความสุข
‎ฉันว่าฉันรักคุณนะ
‎บอกเฉยๆ
‎ฉันว่าฉันก็รักเธอนะ ยัยหนู
‎เธอลงโทษให้ฉันมีชีวิตอยู่
‎(สร้างจากนวนิยาย "สิบวันของคนเลว" ‎โดยเมห์เมต เอโรลู)
‎(คำบรรยายโดย อัจฉริยา สุกใส)